pythainlp/thai-wiki-dataset-v4 huggingface dataset:
ทัณฑ์นรก

ทัณฑ์นรก (เกาหลี: ; ฮันจา: ; อาร์อาร์: "Jiok"; แปล "Hell") เป็นละครโทรทัศน์สตรีมมิงแนวดาร์กแฟนตาซี และดราม่าระทึกขวัญของเกาหลีใต้ กำกับโดยย็อน ซัง-โฮ สร้างจากเค้าโครงเว็บตูนในชื่อเดียวกันของเขาเอง ออกอากาศบนเน็ตฟลิกซ์ในปี พ.ศ. 2565 โดยเนื้อเรื่องกล่าวถึงอนาคตที่มีสิ่งมีชีวิตเหนือธรรมชาติ ปรากฏตัวขึ้นอย่างไม่มีเหตุผล เพื่อตัดสินผู้คนให้ตกนรก นำแสดงโดยยู อา-อิน, คิม ฮย็อน-จู, พัก จ็อง-มิน, ว็อน จิน-อา และยัง อิก-จุน
ตอนนำร่องของ"ทัณฑ์นรก"ได้ฉายรอบปฐมทัศน์ที่เทศกาลภาพยนตร์นานาชาติโตรอนโตปี 2564 ใน "รายการไพรม์ไทม์ของละครโทรทัศน์" เมื่อวันที่ 9 กันยายน พ.ศ. 2564 และกลายเป็นละครเกาหลีเรื่องแรกที่เข้าสู่เทศกาล เปิดตัวบนเน็ตฟลิกซ์เมื่อวันที่ 19 พฤศจิกายน พ.ศ. 2564 และกลายเป็นละครเน็ตฟลิกซ์ที่มีคนดูมากที่สุดในโลกในวันถัดไป ซึ่งมากกว่าละคร "สควิดเกม เล่นลุ้นตาย" โดยเปิดตัวเมื่อสองเดือนก่อนวันฉายทั่วไปในประเทศสิงคโปร์ นักวิจารณ์ได้วิจารณ์ในแง่บวกของการแสดง แต่มองว่าเป็นละครที่พยายามเดินตามรอยเท้าของ"สควิดเกม เล่นลุ้นตาย"; อย่างไรก็ตามพวกเขาคาดการณ์ว่าจะมีการอภิปรายอย่างหนักและมีผลกระทบยาวนาน และเมื่อวันที่ 24 กันยายน พ.ศ. 2565 เน็ตฟลิกซ์ได้ยืนยันว่าจะมีการสร้างฤดูกาลที่สอง
เดอะแฟกต์มิวสิกอะวอดส์

เดอะแฟกต์มิวสิกอะวอดส์  เป็นพิธีมอบรางวัลที่จัดขึ้นโดย The Fact และจัดโดย Fan N Star ซึ่งเป็นที่ยอมรับของผู้สนับสนุนหลักในกระแสเกาหลี เดอะแฟกต์มิวสิกอะวอดส์ก่อตั้งขึ้นในปี ค.ศ. 2019 โดยจะตัดสินผู้ชนะผ่านข้อมูลที่เป็นกลางจากแกออน คณะกรรมการตัดสิน และคะแนนการสนับสนุนและการมีส่วนร่วมของแฟน ๆ ทั้งในและต่างประเทศ
พิธีมอบรางวัลออกอากาศทั่วเอเชียผ่านหลายช่องทางรวมทั้ง วีไลฟ์ และ ABS-CBN
พิธีเมื่อธันวาคม ค.ศ. 2020 ถูกแทนที่ด้วยพิธีออนไลน์สำหรับรางวัลทุกประเภทหลังจากการระบาดของโควิด-19 เพื่อป้องกันการแพร่กระจายของไวรัสเพิ่มเติมและเพื่อความปลอดภัยของทั้งแฟน ๆ และศิลปิน
เดอะมิสซิงริง

เดอะมิสซิงริง  เป็นวิดีโอเกมเล่นตามบทบาทที่เขียนโดยเทร์รี โรมิเน สำหรับระบบแอปเปิล II และเผยแพร่ใน ค.ศ. 1982 โดยบริษัทเดตาโมสต์
"เดอะมิสซิงริง"เป็นเกมผจญภัยแฟนตาซีที่มีสถานที่คล้ายกับซีรีส์เกมเล่นตามบทบาทอย่าง"ดันเจียนส์แอนด์ดรากอนส์": โดยเป็นกลุ่มนักผจญภัยซึ่งอาจรวมถึงมนุษย์, เอลฟ์, คนแคระ หรือพ่อมด เข้าไปในวังวิเศษเพื่อค้นหาสมบัติและสังหารศัตรู ส่วนเป้าหมายสูงสุดคือการหาแหวนโบราณของพ่อมด
รูปแบบการเล่น.
ก่อนเริ่มเล่น ผู้เล่นเลือกกลุ่มผจญภัยเพื่อส่งไปยังแผนที่ กลุ่มดังกล่าวอาจมีตัวละครสูงสุดห้าตัวจากเก้าคลาสต่อไปนี้:
ผู้เล่นอาจไปพาพ่อค้าและใช้ทองคำเพื่อให้ตัวละครมียารักษา เมื่อจัดกลุ่มเสร็จแล้ว ผู้เล่นจะเลือกแผนที่หนึ่งในสิบแผนที่เพื่อสำรวจและเริ่มเล่น แม้ว่าผู้เล่นคนเดียวจะสามารถควบคุมตัวละครทั้งหมดได้ แต่เกมนี้ยังสามารถเล่นได้กับผู้เล่นหลายคน โดยแต่ละคนจะควบคุมตัวละครตัวเดียวในกลุ่มดังกล่าว
ตัวละครจะปรากฏเป็นเงาสีขาวขนาดเล็ก และเคลื่อนที่ผ่านห้องต่าง ๆ ที่แสดงผลเป็นภาพวาดเส้นเพอร์สเปกทีฟ ส่วนหัวที่ด้านบนของหน้าจอจะระบุถึงห้องที่กำลังแสดง และส่วนล่างจะให้รายละเอียดเกี่ยวกับตัวละครซึ่งปฏิบัติการ รวมถึงเลเวล, พลังชีวิต และประสบการณ์ของเขา
ทั้งนี้ ชุดควบคุมครบชุดสองชุดจัดเรียงไว้ที่ปลายด้านใดด้านหนึ่งของคีย์บอร์ด เพื่อให้คนสองคนเล่นพร้อมกันได้โดยไม่ต้องแลกเปลี่ยน
การตอบรับ.
ใน ค.ศ. 1984 ผู้อ่าน"ซอฟต์ไลน์"ยกให้เกมนี้เป็นโปรแกรมแอปเปิลที่แย่ที่สุดอันดับแปดของ ค.ศ. 1983
สถาปัตยกรรมทรงลึงค์

สถาปัตยกรรมทรงลึงค์  คือสิ่งก่อสร้างที่มีรูปทรงคล้ายอวัยวะเพศชาย อาคารที่มีลักษณะดังกล่าว ไม่ว่าจะสร้างขึ้นโดยจงใจหรือไม่จงใจ มักเป็นจุดสนใจแก่คนท้องถิ่นและนักท่องเที่ยวจำนวนมาก
อาคารและสิ่งก่อสร้าง.
ตัวอย่างของอาคารและสิ่งก่อสร้างทรงลึงค์ เช่น
กรรณ สวัสดิวัตน์ ณ อยุธยา

กรรณ สวัสดิวัตน์ ณ อยุธยา (เกิด 13 กุมภาพันธ์ พ.ศ. 2535) เป็นนักแสดงและนายแบบชาวไทย โด่งดังจากการรับบท ชายเล็ก หรือ ท่านชายดนัยวัฒนา จากละครพีเรียดเรื่อง รัตนาวดี และ วิน จากละครซีรีส์เรื่อง ไดอารีตุ๊ดซีส์ เดอะซีรีส์ ซีซั่น 2
ประวัติและการศึกษา.
กรรณเกิดเมื่อวันที่ 13 กุมภาพันธ์ พ.ศ. 2535 มีชื่อเล่นว่า ปืน เป็นบุตรคนที่ 2 ในบรรดาพี่น้อง 4 คนของ หม่อมหลวงเพิ่มวุทธ์ สวัสดิวัตน์ หรือคุณจิ๋ว ซึ่งเป็นบุตรชายของ หม่อมราชวงศ์ถนัดศรี สวัสดิวัตน์ ศิลปินแห่งชาติ และเป็นหลานลุงของ หม่อมหลวงศิริเฉลิม สวัสดิวัตน์ หรือ คุณหมึกแดง นักชิมอาหารชื่อดัง รวมถึงเป็นหลานอาของ หม่อมหลวงภาสันต์ สวัสดิวัตน์ หรือ คุณอิ๊งค์ นักชิมอาหารชื่อดังอีกเช่นกันเจ้าของนามปากกา ปิ่นโตเถาเล็ก จบการศึกษาระดับมัธยมศึกษาจากโรงเรียนประจำในประเทศออสเตรเลีย และระดับปริญญาตรีจากมหาวิทยาลัยศิลปากร ด้านชีวิตส่วนตัว กำลังคบหาดูใจอยู่กับนักแสดงสาว ดรีม ณัฐณิชา เหลืองอนันต์คุณ
เข้าสู่วงการ.
กรรณเริ่มต้นเข้าสู่วงการจากการถ่ายโฆษณาและมิวสิกวิดีโอเช่น ความจริง อย่าให้ฉันคิด ของ รูม 39 และ เจ็บที่ต้องรู้ ของ เดอะมูสส์ กระทั่งในปี พ.ศ. 2558 จึงได้เริ่มแสดงละครเรื่องแรกคือเรื่อง รัตนาวดี ออกอากาศทางช่องพีพีทีวี ในบทของ ท่านชายดนัยวัฒนา จากนั้นในปี พ.ศ. 2560 เขาได้ร่วมแสดงในละครซีรีส์เรื่อง ไดอารีตุ๊ดซีส์ เดอะซีรีส์ ซีซั่น 2 ทางช่องวัน 31 โดยรับบทเป็น วินในปีเดียวกันเขาได้รับบทพระเอกในละครเรื่องยุทธการสลัดนอ ทางช่องเวิร์คพอยท์ โดยรับบทเป็น อิศรา หรือเล็ก ในปีถัดมา เขาได้มีโอกาสเป็นพระเอกมิวสิกวิดีโอเพลง ซ่อนกลิ่น ของ ปาล์มมี่ โดยแสดงคู่กับ เบลล่า ราณี แคมเปน ในปี พ.ศ. 2562 เขาได้ร่วมแสดงภาพยนตร์เป็นครั้งแรกในภาพยนตร์เรื่อง ตุ๊ดซี่ส์ แอนด์ เดอะเฟค โดยได้กลับมารับบท วิน อีกครั้ง จากนั้นในปี พ.ศ. 2566 เขาได้มีโอกาสแสดงภาพยนตร์เรื่องที่ 2 คือเรื่อง คนหิว เกมกระหาย (Hunger) ซึ่งเป็นภาพยนตร์ไทยออริจินัลเรื่องแรกของ เน็ตฟลิกซ์ จากการกำกับของ สิทธิศิริ มงคลศิริ โดยแสดงร่วมกับ ออกแบบ ชุติมณฑน์ จึงเจริญสุขยิ่ง และ ปีเตอร์ นพชัย ชัยนาม ในบท โตน
วัดเขาลังพัฒนา

วัดเขาลังพัฒนา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองเกตุ อำเภอโคกสำโรง จังหวัดลพบุรี
วัดเขาลังพัฒนาตั้งวัดเมื่อ พ.ศ. 2400 แต่ไม่มีสิ่งปลูกสร้างและสิ่งอำนวยความสะดวกใด ๆ จึงได้ถูกปล่อยทิ้งร้างมานานกว่าร้อยปี จนถึงเมื่อ พ.ศ. 2547 พระครูสุนทรปรีชากิจ (พระอาจารย์แดงหรือพระอธิการปรีชาทานุวโรในสมัยนั้น) ได้ออกธุดงค์แสวงหาสถานที่ที่สงบวิเวก เหมาะสำหรับปฏิบัติธรรม ด้วยการแนะนำของพระอาจารย์สนธนา ซึ่งเป็นพระผู้ใหญ่ในท้องที่อำเภอโคกสำโรง
ท่านจึงนำพระอาจารย์แดงมายังวัดเขาลังพัฒนาเป็นครั้งแรก พ.ศ. 2548 วัดได้รับการพัฒนาจนเริ่มมีพระภิกษุเข้ามาจำพรรษาที่วัด บริเวณวัดได้พบกับโครงกระดูกมนุษย์และชิ้นส่วนเครื่องปั้นดินเผากว่า 2,500 ปี ซึ่งขุดพบในบริเวณวัด
ภายในวัดมีสิ่งศักดิ์สิทธิ์ ได้แก่ รูปปั้นพญานาคสีดำขนาดใหญ่ ด้านในทางเดินจะเป็นสระน้ำที่มีน้ำไหลอยู่ตลอดทั้งปี คล้ายกับว่าเป็นแหล่งน้ำที่อาศัยของเหล่าพญานาค
วัดบ้านแปะ

วัดบ้านแปะ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านแปะ อำเภอจอมทอง จังหวัดเชียงใหม่ ที่ดินตั้งวัดมีเนื้อที่ประมาณ 3 ไร่ 1 งาน 64 ตารางวา มีที่ธรณีสงฆ์จำนวน 3 แปลง แปลงที่ 1 โฉนดที่ดินเลขที่ 6640 เนื้อที่ประมาณ 2 งาน 40 ตารางวา แปลงที่ 2 โฉนดที่ดินเลขที่ 42891 เนื้อที่ประมาณ 2 ไร่ 52 ตารางวา และแปลงที่ 3 โฉนดที่ดินเลขที่ 42892 เนื้อที่ประมาณ 2 งาน 19 ตารางวา
วัดบ้านแปะ เดิมชื่อว่า วัดราชวิสุทธาราม สร้างเมื่อ พ.ศ. 2110 โดยพระนางวิสุทธิเทวี เป็นกษัตริย์ลำดับที่ 18 องค์สุดท้ายแห่งราชวงศ์มังราย ทรงโปรดเกล้าฯ สร้างพลับพลาใกล้กับเวียงหิน ที่ประทับ เสด็จไปและกลับกรุงหงสาวดี และได้สร้างวัดประจำหมู่บ้านนี้ชื่อว่า "วัดราชวิสุทธาราม" ข้อมูลดังกล่าวปรากฏอยู่ในใบลานอักษรแบบสุโขทัย เมื่อปีเถาะ นพศก จุลศักราช 929 (ตรงกับ พ.ศ. 2110) เดือน 9 เหนือขึ้น 15 ค่ำ ว่าได้โปรดเกล้าฯ ให้ทำตราหลวงหลาบเงินนี้ไว้เพื่อคุ้มครองชาวบ้านแปะ อมขูด ฮากฮาน กองกูน ป่ารวก ทั้งคนลัวะ คนไทย ให้เขาเหล่านั้นเป็นข้าทาสวัด และได้ทรงหลั่งน้ำพระราชทานไว้ให้เฝ้าดูแลวัดราชวิสุทธารามให้เจริญมั่นคงสืบต่อไป พร้อมกับทรงสร้างหน้าจีตราชลัญจกรและสังฆราชลัญจกร เพื่อพระราชทานแก่ชาววัดราชวิสุทธาราม เพื่อไม่ให้เดือดร้อนและเป็นข้าทาสวัดได้อย่างสมบูรณ์ วัดได้รับพระราชทานวิสุงคามสีมาเมื่อวันที่ 23 มิถุนายน พ.ศ. 2514 เขตวิสุงคามสีมากว้าง 40 เมตร ยาว 80 เมตร
อาคารเสนาสนะที่สำคัญ ได้แก่ อุโบสถ วิหาร เจดีย์ ศาลาการเปรียญ ศาลาอเนกประสงค์ กุฎิสงฆ์ หอสรงน้ำพระธาตุ หอไตร หอฉัน หอระฆัง ปูชนียวัตถุมี พระบรมสารีริกธาตุ
พระราชพิธีราชาภิเษกของสมเด็จพระเจ้าชาลส์ที่ 3 แห่งสหราชอาณาจักร

พระราชพิธีราชาภิเษกของสมเด็จพระเจ้าชาลส์ที่ 3 และสถาปนาพระอัครมเหสี สมเด็จพระราชินีคามิลลา แห่งสหราชอาณาจักร จัดขึ้นเมื่อวันที่ 6 พฤษภาคม พ.ศ. 2566 ณ เวสต์มินสเตอร์แอบบีย์ พระราชพิธีดังกล่าวจะใช้ระยะเวลาสั้นและงบประมาณน้อยกว่าพระราชพิธีราชาภิเษกก่อนหน้านี้ โดยมีการเตรียมงานมายาวนานตั้งแต่ในรัชสมัยของสมเด็จพระราชินีนาถเอลิซาเบธที่ 2 ซึ่งแผนของงานดังกล่าวมีการใช้รหัสว่า "ปฏิบัติการลูกโลกทองคำ"
ทั้งนี้ ในการสถาปนาคามิลลา แชนด์ เป็นสมเด็จพระราชินีคามิลลาอย่างเป็นทางการนั้น เป็นการสถาปนาสมเด็จพระราชินีครั้งแรกตั้งแต่การสถาปนาสมเด็จพระราชินีเอลิซาเบธ พระราชชนนี เมื่อ พ.ศ. 2480 ส่วนกลุ่มต่อต้านสถาบันพระมหากษัตริย์สหราชอาณาจักร ได้จัดการประท้วงระหว่างพระราชพิธีดังกล่าว อนึ่ง ดยุกแห่งซัสเซกซ์ได้เสด็จเข้าร่วมพระราชพิธีราชาภิเษกของพระราชบิดา ในขณะที่ดัชเชสแห่งซัสเซกซ์จะมิได้ตามเสด็จพระสวามีเข้าร่วมพระราชพิธีราชาภิเษกและยังคงประทับอยู่ที่รัฐแคลิฟอร์เนียในสหรัฐ ร่วมกับพระโอรส-ธิดา เจ้าชายอาร์ชีและเจ้าหญิงลิลีเบ็ตแห่งซัสเซกซ์ เนื่องด้วยในวันเดียวกันเป็นวันคล้ายวันประสูติของเจ้าชายอาร์ชีผู้เป็นพระโอรส
พระราชพิธีราชาภิเษกของสมเด็จพระเจ้าชาลส์ที่ 3 และสมเด็จพระราชินีคามิลลาเป็นพระราชพิธีราชาภิเษกของพระมหากษัตริย์สหราชอาณาจักรครั้งแรกในคริสต์ศตวรรษที่ 21 อีกทั้งยังเป็นครั้งแรกที่มีการถ่ายทอดสดทั่วโลก นอกจากนี้ยังเป็นพระราชพิธีราชาภิเษกที่จัดขึ้นในเวสต์มินสเตอร์แอบบีย์ครั้งที่ 40 นับตั้งแต่ใน พ.ศ. 1609
แขก.
มีแขกที่ได้รับเชิญประมาณ 2,200 คนจาก 203 ประเทศ ผู้ได้รับเชิญประกอบด้วยสมาชิกราชวงศ์ ผู้แทนจากนิกายคริสต์จักรแห่งอังกฤษและชุมชนผู้นับถือศาสนาอื่น ๆ ในอังกฤษ นักการเมืองที่มีชื่อเสียงจากสหราชอาณาจักรและเครือจักรภพ ตลอดจนประมุขแห่งรัฐและเชื้อพระวงศ์ต่างประเทศ สำหรับประเทศไทย พระบาทสมเด็จพระเจ้าอยู่หัว และ สมเด็จพระนางเจ้าฯ พระบรมราชินี ทรงร่วมงานพระราชทานเลี้ยงรับรองพระประมุข ประมุข และผู้แทนของประเทศต่าง ๆ ตามคาทูลเชิญของสมเด็จพระเจ้าชาร์ลส์ที่ 3 แห่งสหราชอาณาจักรบริเตนใหญ่และไอร์แลนด์เหนือ ณ พระราชวังบักกิงแฮม กรุงลอนดอน สหราชอาณาจักร จากนั้น ได้ทรงร่วมพระราชพิธีบรมราชาภิเษกของสมเด็จพระเจ้าชาร์ลส์ที่ 3 และ สมเด็จพระราชินีคามิลลา ณ มหาวิหารเวสต์มินสเตอร์ กรุงลอนดอน สหราชอาณาจักร
จำนวนผู้เข้าร่วมทางการเมืองลดลงอย่างมากจาก พ.ศ. 2496 ที่สมาชิกรัฐสภาทั้งหมดของสหราชอาณาจักรเข้าร่วมพิธี ทางสำนักพระราชวังบักกิงแฮมพิจารณาเชิญ ส.ส. เพียง 20 คนและขุนนางอีก 20 คน แต่การประท้วงจาก ส.ส. และขุนนางทำให้มีการเพิ่มจำนวนผู้เข้าร่วมมากกว่าสองเท่า โดยสำนักงานคณะรัฐมนตรีจะเป็นผู้ตัดสินใจขั้นสุดท้ายว่าใครได้รับเชิญ คู่สมรสของสมาชิกคณะรัฐมนตรีไม่ได้รับเชิญ ทำให้รัฐมนตรีบางคนรู้สึกโกรธ
คิม แจวอน

คิม แจวอน ((เกิด 18 กุมภาพันธ์ ค.ศ. 1981) เป็นนักแสดงชาวเกาหลีใต้ เขามีชื่อเสียงจากละครโทรทัศน์เรื่อง "โรแมนซ์" (2002), "ลิสซึนทูมายฮาร์ท" (2011), "เมย์ควีน" (2012), และ "เดอะสแกนดัล" (2013)
วัดราษฎร์สามัคคี (จังหวัดหนองบัวลำภู)

วัดราษฎร์สามัคคี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอุทัยสวรรค์ อำเภอนากลาง จังหวัดหนองบัวลำภู ที่ตั้งวัดมีเนื้อที่ 18 ไร่ 3 งาน 23 ตารางวา 
วัดราษฎร์สามัคคีสร้างเมื่อ พ.ศ. 2474 โดยชาวบ้านหนองกุงศรี และบ้านโพธิ์ศรีสมพรซึ่งเป็นชุมชนชาวพุทธ เป็นวัดของสองหมู่บ้านจึงใช้ชื่อว่า "วัดราษฎร์สามัคคี" โดยมีพระแสวง สุวณฺโณ เป็นเจ้าอาวาส รูปแรก มีเจ้าอาวาสรูปปัจจุบันคือ พระครูอดิศัยกิจจานุวัตร เป็นเจ้าอาวาส และเจ้าคณะตำบลอุทัยสวรรค์ เขต 2 สำนักงานพระพุทธศาสนาแห่งชาติระบุว่าตั้งวัดเมื่อ 6 กุมภาพันธ์ พ.ศ. 2557 วัดนี้เป็นสถานที่จัดงานบำเพ็ญกุศลผู้เสียชีวิตจากเหตุกราดยิงในศูนย์พัฒนาเด็กเล็กตำบลอุทัยสวรรค์ จังหวัดหนองบัวลำภู เมื่อวันที่ 6 ตุลาคม พ.ศ. 2565 จำนวน 19 ราย จากผู้เสียชีวิตทั้งหมด 37 ราย 
อาคารเสนาสนะที่สำคัญ ได้แก่ ศาลาการเปรียญ คอนกรีตเสริมเหล็ก กว้าง 14 เมตร ยาว 28 เมตร หอระฆัง ขนาดกว้าง 4 เมตร 2 ชั้น 1 หลัง หอพระประธาน 1 หลัง กว้าง 3 เมตร ยาว 6 เมตร และกุฏิสงฆ์ จำนวน 7 หลัง ปูชนียวัตถุสำคัญ ได้แก่ "พระเสี่ยงทาย" เป็นพระพุทธรูปดินปั้นหน้าตักกว้าง 9 นิ้ว ซึ่งขุดค้นพบบริเวณวัด เมื่อ พ.ศ. 2474 และพระประธานในศาลาการเปรียญ หน้าตักกว้าง 69 นิ้ว สร้างเมื่อ พ.ศ. 2545
ลูนาร์เกตเวย์

ลูนาร์เกตเวย์  หรือเรียกง่าย ๆ ว่า เกตเวย์ เป็นสถานีอวกาศขนาดเล็กที่วางแผนให้อยู่ในวงโคจรของดวงจันทร์ โดยมีจุดประสงค์เพื่อใช้เป็นศูนย์กลางการสื่อสารที่ขับเคลื่อนด้วยพลังงานแสงอาทิตย์ ห้องปฏิบัติการวิทยาศาสตร์ โมดูลที่อยู่อาศัยระยะสั้นสำหรับนักบินอวกาศของทางการ และพื้นที่สำหรับยานสำรวจ และหุ่นยนต์อื่น ๆ สำหรับโครงการอาร์ทิมิส ที่เป็นโครงการระดับนานาชาติมีหน่วยงานที่ร่วมมือเช่น นาซา, องค์การอวกาศยุโรป (ESA), องค์การสำรวจอวกาศญี่ปุ่น (JAXA), องค์การอวกาศแคนาดา (CSA) และ (MBRSC) เกตเวย์มีการวางแผนที่จะเป็นทั้งสถานีอวกาศแห่งแรกที่อยู่นอกวงโคจรระดับต่ำของโลกและเป็นสถานีอวกาศแห่งแรกที่โคจรรอบดวงจันทร์ อย่างไรก็ตามโครงการกำลังถูกยกเลิกจากร่างงบประมาณปี 2026 โดยรัฐบาลภายใต้การนำของดอนัลด์ ทรัมป์
สาขาวิชาวิทยาศาสตร์ที่จะศึกษาบนเกตเวย์คาดว่าจะรวมถึง วิทยาดาวเคราะห์ ฟิสิกส์ดาราศาสตร์ การสังเกตโลก เฮลิโอฟิสิกส์ ชีววิทยาอวกาศขั้นพื้นฐาน สุขภาพและประสิทธิภาพของมนุษย์ ในเดือนเมษายน 2024 เริ่มมีการก่อสร้างโมดูลสำหรับอยู่อาศัย (initial habitation modules) โมดูลขับดัน (propulsion modules) แล้ว กลุ่มประสานงานการสำรวจอวกาศนานาชาติ (ISECG) ซึ่งประกอบด้วยหน่วยงานด้านอวกาศมากกว่า 14 แห่งรวมถึงหน่วยงานหลักทั้งหมด สรุปว่า เกตเวย์จะมีความสำคัญในการขยายการดำรงชีวิตของมนุษย์ไปยังดวงจันทร์ ดาวอังคาร และลึกลงไปในระบบสุริยะ
โครงการนี้คาดว่าจะมีบทบาทสำคัญในโครงการอาร์ทิมิสของนาซาหลังปี ค.ศ. 2024 โดยในปีงบประมาณ 2025 นาซาจะได้รับประมาณ 817.7 ล้านเหรียญสหรัฐสำหรับโครงการนี้ แม้ว่าโครงการนี้นำโดยนาซาแต่เกตเวย์มีขึ้นเพื่อพัฒนา ให้บริการ และใช้งานร่วมกับ CSA, ESA, JAXA และพันธมิตรทางการค้า มันจะทำหน้าที่เป็นจุดจัดเตรียมสำหรับการสำรวจขั้วโลกใต้ของดวงจันทร์ทั้งโดยหุ่นยนต์และโดยมนุษย์ และเป็นจุดจัดเตรียมที่เสนอสำหรับแนวคิดดีปสเปซทรานสปอร์ตของนาซาสำหรับการขนส่งไปยังดาวอังคาร
เดิมสถานีนี้มีชื่อว่า ดีปสเปซเกตเวย์ (DSG) สถานีนี้เปลี่ยนชื่อเป็น ลูนาร์ออบิทัลแพลตฟอร์ม-เกตเวย์ (LOP-G) ในข้อเสนอปี ค.ศ. 2018 ของนาซาสำหรับงบประมาณของรัฐบาลกลางสหรัฐปี ค.ศ. 2019 สภาคองเกรสได้อนุมัติงบประมาณ 450 ล้านเหรียญสหรัฐในการศึกษาเบื้องต้น
โครงสร้าง.
<table style="border-spacing: 0px; font-size:80%;line-height:100%;line-width:100%;padding:15px;border:2px dotted #AAA;"> 
</table>
การก่อสร้าง.
เที่ยวบินที่มีลูกเรือคาดการว่าจะใช้ยานอวกาศ โอไรออน และจรวด สเปซลอนช์ซิสเตม ในขณะที่ภารกิจอื่น ๆ คาดว่าจะให้เอกชนเป็นผู้รับผิดชอบ
ระยะที่ 1.
โมดูล PPE และ HALO จะมีการนำส่งขึ้นไปพร้อมกันด้วยจรวด ฟัลคอน เฮฟวี่ ภายในปี 2027
เหนือสุด (รัสเซีย)

สุดขั้วเหนือ (Extreme North) หรือ เหนือสุด  เป็นพื้นที่ส่วนใหญ่ของประเทศรัสเซียที่ตั้งอยู่ทางเหนือของอาร์กติกเซอร์เคิลเป็นหลัก และมีแร่ธาตุและทรัพยากรธรรมชาติจำนวนมหาศาล พื้นที่ทั้งหมดประมาณ 5,500,000 ตารางกิโลเมตร (2,100,000 ตารางไมล์) ซึ่งประกอบด้วยประมาณหนึ่งในสามของพื้นที่ทั้งหมดของประเทศรัสเซีย ภูมิภาคเหนือสุดอย่างเป็นทางการประกอบด้วย เขตปกครองตนเองชูคอตคา, ดินแดนคัมชัตคา, แคว้นมากาดัน, แคว้นมูร์มันสค์ และ สาธารณรัฐซาคา รวมถึงบางส่วนและเมืองของ แคว้นอาร์ฮันเกลสค์, แคว้นอีร์คุตสค์, ดินแดนฮาบารอฟสค์, สาธารณรัฐโคมี, ดินแดนครัสโนยาสค์, สาธารณรัฐคาเรเลีย, แคว้นซาฮาลิน, สาธารณรัฐตูวา, แคว้นตูย์เมน รวมถึงเกาะทั้งหมดในมหาสมุทรอาร์กติก ทะเลในบริเวณนี้ได้แก่ ทะเลเบริง และทะเลโอค็อตสค์
เนื่องจากสภาพที่ไม่เอื้ออำนวยของพื้นที่ ผู้คนที่ทำงานที่นี่ตามระเบียบของรัฐบาลรัสเซียจะได้รับค่าแรงที่สูงกว่าคนงานในภูมิภาคอื่น ๆ สืบเนื่องจากสภาพอากาศและสิ่งแวดล้อม ชนพื้นเมืองในพื้นที่ได้พัฒนาความแตกต่างทางพันธุกรรมบางอย่าง ซึ่งช่วยให้พวกเขาสามารถรับมือกับสภาพแวดล้อมของภูมิภาคได้ดียิ่งขึ้น เช่นเดียวกับวัฒนธรรมของพวกเขา
เมืองที่ใหญ่ที่สุด.
อาร์ฮันเกลสค์ (ประชากร 349,742 คน), ยาคุตสค์ (ประชากร 322,987 คน), มูร์มันสค์ (ประชากร 287,847 คน), เซเวรอดวินสค์ (ประชากร 181,990 คน), นอริลสค์ (ประชากร 181,830 คน), ปิตราปัฟลัฟสค์-คัมชัตสกี (ประชากร 181,216 คน), โนวี่ อูเรนกอย (ประชากร 118,033 คน), โนยาบรสค์ (110,620 คน) และมากาดาน (ประชากร 92,052 คน) เมืองเหล่านี้เป็นเมืองที่ใหญ่ที่สุดภายในรัสเซียเหนือสุด เมืองซูร์กุทเป็นเมืองที่ใหญ่กว่าและอยู่ทางใต้มากกว่าเมืองข้างต้น (ประชากร 380,632 คน) แต่เป็นเมืองที่ใหญ่ที่สุดในบรรดาเมืองและดินแดนที่ "เท่าเทียมกัน" กับดินแดนเหนือสุด
การแสดงช่วงพักครึ่งในซูเปอร์โบวล์ครั้งที่ 55

การแสดงช่วงพักครึ่งในซูเปอร์โบวล์ครั้งที่ 55  เป็นการแสดงช่วงพักครึ่งของซูเปอร์โบวล์ครั้งที่ 55 จัดขึ้นเมื่อวันที่ 7 กุมภาพันธ์ ค.ศ. 2021 ที่สนามกีฬาเรย์มอนด์ เจมส์ ในเมืองแทมปา รัฐฟลอริดา ประเทศสหรัฐอเมริกา แสดงโดยนักร้อง-นักแต่งเพลงชาวแคนาดา เดอะวีกเอนด์ ออกอากาศโทรทัศน์ช่องซีบีเอส
การตอบรับ.
การแสดงช่วงพักครึ่งได้รับการวิจารณ์ที่หลากหลาย การวิจารณ์ระบุว่าการแสดงนั้นไม่น่าตื่นเต้น ไม่มีนักแสดงรับเชิญ และมีปัญหาด้านเสียง นักวิจารณ์หลายคนมองว่าการแสดงนั้นไม่มีความหลากหลาย แต่หลายคนก็ชื่นชมในเรื่องการผลิต
จอน คารามานิกา จาก"เดอะนิวยอร์กไทมส์" เขียนว่าการแสดงนี้ "แข็งแกร่ง บางครั้งน่าประทับใจ" แพตริค ไรอัน จาก"ยูเอสเอทูเดย์" เรียกการแสดงว่า "มีเสน่ห์" เขาเรียกมันว่า "การจากไป" จาก "การแสดงที่สนุกสนาน" ของปีที่แล้ว เขามีความเห็นว่าการแสดงนี้ไม่ได้เป็นไปตามช่วงพักครึ่งที่ผ่านมา เช่น การแสดงในปี 2007 โดยพรินซ์ และการแสดงในปี 2013 ที่นำโดยบียอนเซ่ อย่างไรก็ตามเขาเห็นว่ามันเป็น "การปรับปรุงอย่างมาก" มากกว่าการแสดงในปี 2011 ที่นำแสดงโดยแบล็กอายด์พีส์ และการแสดงในปี 2019 ที่นำแสดงโดยมารูนไฟฟ์ลารี ฟิตซ์เมาริซ์ จาก"จีคิว" เขียนว่า การแสดงทั้ง "น่าตื่นตา" และ "ท่วมท้น" วิจารณ์เดอะวีกเอนด์ว่า "ไม่ได้เข้าใกล้การผู้บังคับบัญชาบนเวทีอย่างที่ศิลปินคนก่อนเคยทำ" บนซูเปอร์โบวล์
ผลตอบรับเชิงพาณิชย์.
ในสหรัฐอเมริกาการแสดงช่วงพักครึ่งในซูเปอร์โบวล์ครั้งที่ 55 ดึงดูดผู้ชมได้ 96.7 ล้านคน ซึ่งสูงกว่าตัวเกมเล็กน้อย ซึ่งมีผู้ชมโทรทัศน์เฉลี่ย 96.4 ล้านคน ยอดขายเพลงของเดอะวีกเอนด์เพิ่มขึ้น 36,500 จากยอดขายเพลงและอัลบั้มรวมในวันที่ 7 กุมภาพันธ์ ซึ่งเป็นวันแข่งขันซูเปอร์โบวล์ ซึ่งเพิ่มขึ้น 385% จาก 7,500 ที่ขายในวันก่อนหน้า
เวิลด์พอพิวลาร์ซองเฟสติวัล

เวิลด์พอพิวลาร์ซองเฟสติวัล (; โรมาจิ: "Sekai Kayōsai") หรือ ยามาฮ่ามิวสิกเฟสติวัล  หรือเป็นที่รู้จักในชื่อเล่น "ยูโรวิชันตะวันออก" เป็นเวทีประกวดเพลงนานาชาติที่จัดขึ้นตั้งแต่ปี 1970 ถึงปี 1989 จัดขึ้นโดยมูลนิธิดนตรียามาฮ่าในกรุงโตเกียว ประเทศญี่ปุ่น โดยการประกวดมีจุดประสงค์ในการให้ความสุขแก่ผู้คนผ่านเสียงดนตรี อันเนื่องจากอิทธิพลของผู้คนในช่วงหลังสงครามโลกครั้งที่สอง ปัญหาทางการเมืองและภาวะเศรษฐกิจของญี่ปุ่นในช่วงทศวรรษที่ 1970
การประกวดถูกหยุดไปหนึ่งครั้งจากเหตุการณ์การสวรรคตขององค์จักรพรรดิฮิโรฮิโตะ ในปี 1988 ในปี 1989 เวทีการประกวดได้เปลี่ยนไปเป็นคอนเสิร์ตเพื่อการกุศลร่วมกับยูนิเซฟ ซึ่งเป็นครั้งสุดท้ายของเวทีนี้ และเวทีได้ยุติลง
ประเทศไทยเคยส่งประกวด 3 ครั้ง ครั้งที่ 1 ปี 1981 เพลง Happiness ขับร้องโดย นัดดา วิยกาญจน์ ครั้งที่ 2 ปี 1982 เพลง Love Is The Answer ขับร้องโดย มณีนุช เสมรสุต และครั้งที่ 3 ปี 1985 เพลง Reality ขับร้องโดย โอสถ ประยูรเวช และ วิยะดา โกมารกุล ณ นคร
แม่น้ำประแสร์

แม่น้ำประแสร์ เดิมชื่อ แม่น้ำแกลง เป็นแม่น้ำสายสำคัญสายหนึ่งของจังหวัดระยอง มีต้นกำเนิดจากบริเวณเขาช่องลมในเขตอำเภอบ่อทอง จังหวัดชลบุรี ไหลไปทางทิศตะวันตกเฉียงเหนือแล้ววกลงทิศใต้ จากนั้นไหลเป็นเส้นแบ่งเขตอำเภอบ่อทองกับอำเภอหนองใหญ่ก่อนเข้าเขตจังหวัดระยอง ผ่านอำเภอวังจันทร์ ไหลเป็นเส้นแบ่งเขตอำเภอวังจันทร์กับอำเภอแกลง ผ่านอำเภอแกลง แล้วไหลลงสู่อ่าวไทยที่ปากน้ำประแสร์ (ปากน้ำกระแส) มีความยาวประมาณ 117 กิโลเมตร มีชื่อเรียกเป็นตอน ๆ ตั้งแต่ต้นน้ำคือ คลองประแสร์ คลองกระแส คลองวังรี (บางตอน) คลองใหญ่ คลองประแสร์ คลองสะพานดำ คลองสามย่าน และแม่น้ำประแสร์ บริเวณใกล้กับปากแม่น้ำมีสะพานประแสสินทอดข้าม มีความยาว 2,090 เมตร
ชื่อแม่น้ำ "ประแสร์" บ้างว่าเพี้ยนมาจากคำว่า "กระแส" ซึ่งหมายถึงกระแสน้ำจืดที่ไหลมาปะทะน้ำเค็มที่ปากแม่น้ำ แต่บ้างก็ว่าเพี้ยนมาจากคำในภาษาชองว่า ซึ่งแปลว่า "ป่านา" คือป่าที่ถางแล้วและใช้ปลูกข้าว
ชุมชนปากน้ำประแสร์มีความเป็นเมืองมาตั้งแต่สมัยอยุธยา ในสมัยนั้นได้ส่งส่วยเป็นของป่าและผลผลิตหัตถกรรมให้แก่เมืองหลวง บริเวณใกล้กับชุมชนยังเป็นเส้นทางการเดินทัพตลอดจนเป็นที่พักทัพของพระยาตาก ในปัจจุบันบริเวณปากน้ำประแสร์เป็นที่ตั้งของหมู่บ้านชาวประมง ฝั่งขวามีวัดสมมติเทพฐาปนาราม (วัดแหลมสน) ซึ่งมีเจดีย์เก่าแก่สร้างขึ้นเมื่อ พ.ศ. 2416 และมีหาดแหลมสนเป็นหาดทรายที่ยื่นออกไปคล้ายแหลม ส่วนฝั่งซ้ายเป็นบ้านตลาดประแสร์ซึ่งเป็นชุมชนใหญ่ มีบ้านเรือนหนาแน่น และมีเรือรบหลวงประแสซึ่งเทศบาลตำบลปากน้ำประแสขอรับมาตั้งเป็นอนุสรณ์ที่หาดประแสร์ใน พ.ศ. 2546 ประชากรที่อาศัยในชุมชนมีทั้งชาวไทยและชาวจีน ชุมชนมีประเพณีลอยกระทง และยังมีประเพณีทอดผ้าป่ากลางน้ำซึ่งมีความสำคัญและมีความแปลกตากว่าพื้นที่อื่น โดยเป็นประเพณีที่มีมานานกว่า 100 ปีแต่หายไปช่วงหนึ่ง จนกระทั่งได้รับการฟื้นฟูขึ้นมาอีกครั้งตั้งแต่ พ.ศ. 2540
วัดสมมติเทพฐาปนาราม

วัดสมมติเทพฐาปนาราม ชาวบ้านทั่วไปนิยมเรียกสั้น ๆ ว่า วัดหลวง หรือ วัดแหลมสน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำประแสร์ ในตำบลปากน้ำกระแส อำเภอแกลง จังหวัดระยอง
พระบาทสมเด็จพระจุลจอมเกล้าเจ้าอยู่หัวเสด็จประพาสเมืองชายทะเลฝั่งตะวันออก ขึ้นประทับที่ตำบลปากน้ำประแส เสด็จมาใกล้เจดียสถาน ทรงพระราชดำริว่า "ตำบลปากน้ำแหลมสนนี้สมควรเป็นที่สร้างอารามได้" จึงมีพระบรมราชโองการโปรดเกล้าฯ ให้พระแกลงแกล้วกล้า (มั่ง) ผู้ว่าราชการเมืองแกลงสร้างอารามขึ้นใกล้เจดีย์ และพระราชทานนามว่า "วัดสมมติเทพฐาปนาราม" พร้อมพระราชทานที่ดินสร้างวัดจำนวน 10 ไร่ 2 งาน ตั้งวัดเมื่อ พ.ศ. 2427 เริ่มจากการก่อสร้างกุฏิเจ้าอาวาสขึ้น 1 หลัง หอสวดมนต์ 1 หลัง หอฉัน 1 หลัง กุฏิสงฆ์ 1 หลัง และได้ทำการก่อสร้างอยู่ 2 ปี จึงแล้วเสร็จ ทางวัดได้ทำการผูกพัทธสีมาครั้งแรก (พ.ศ. 2445) กระทรวงธรรมการได้ส่งธรรมาสน์และพระบรมรูปหล่อรัชกาลที่ 5 มาไว้สำหรับพระอารามหลวงพระองค์ทรงโปรดเกล้าฯ ให้สร้างไว้ และยังมีของพระราชทานอื่น ๆ อีก 
ต่อมาเมื่อ พ.ศ. 2512 ได้มีการดำเนินการสร้างอุโบสถหลังใหม่ 1 หลัง วัดได้รับพระราชทานวิสุงคามสีมาเมื่อวันที่ 23 มิถุนายน พ.ศ. 2520 ต่อมาเมื่อ พ.ศ. 2521 ได้รับพระราชทานที่ดินซึ่งอยู่ติดกันทุกด้านเพิ่ม รวมเป็นเนื้อที่วัดทั้งสิ้น 131 ไร่ 1 งาน 59 ตารางวา
เจดีย์สร้างขึ้นเมื่อ พ.ศ. 2416 ขนาดฐานกว้าง 6 วา สูง 8 วา ยาว 6 วา
สหพันธ์วอลเลย์บอลแอลจีเรีย

สหพันธ์วอลเลย์บอลแอลจีเรีย (FAVB; لاتحادية الجزائرية للكرة الطائرة) เป็นหน่วยงานกำกับดูแลวอลเลย์บอลในประเทศแอลจีเรียตั้งแต่ พ.ศ. 2505
ประวัติศาสตร์.
สหพันธ์แอลจีเรียได้รับการยอมรับจากสหพันธ์วอลเลย์บอลระหว่างประเทศ ตั้งแต่ พ.ศ. 2505 และเป็นสมาชิกของสมาพันธ์วอลเลย์บอลแอฟริกา
สหพันธ์วอลเลย์บอลอียิปต์

สหพันธ์วอลเลย์บอลอียิปต์  เป็นหน่วยงานกำกับดูแลวอลเลย์บอลในประเทศอียิปต์และรับผิดชอบการบริหารทีมวอลเลย์บอลแห่งชาติอียิปต์ (ทั้งชายและหญิง) สำนักงานตั้งอยู่ในนัสร์ ซิตี้ กรุงไคโร
สหพันธ์วอลเลย์บอลลิเบีย

สหพันธ์วอลเลย์บอลลิเบีย (LVBF) เป็นองค์กรปกครองของวอลเลย์บอลในประเทศลิเบีย ก่อตั้งขึ้นใน พ.ศ. 2507 ร่วมกับ สมาพันธ์วอลเลย์บอลแอฟริกา (CAVB) ใน พ.ศ. 2511 และกับสมาคมวอลเลย์บอลอาหรับ (AVA) ใน พ.ศ. 2518
สหพันธ์วอลเลย์บอลโมร็อกโก

สหพันธ์วอลเลย์บอลแห่งโมร็อกโก (FRMVB) เป็นหน่วยงานกำกับดูแลกีฬาวอลเลย์บอลในประเทศโมร็อกโกตั้งแต่ พ.ศ. 2498
ประวัติศาสตร์.
สหพันธ์โมร็อกโกได้รับการยอมรับจากสหพันธ์วอลเลย์บอลระหว่างประเทศ ใน ค.ศ. 1955 และเป็นสมาชิกของสมาพันธ์วอลเลย์บอลแอฟริกา
สหพันธ์วอลเลย์บอลแห่งโมร็อกโกจัดกิการแข่งขันวอลเลย์บอลทั้งหมดในประเทศโมร็อกโกสำหรับทั้งชายและหญิง ตลอดจนวอลเลย์บอลชายหาดสำหรับทั้งสองเพศ
วอลเลย์บอลแอฟริกาใต้

วอลเลย์บอลแอฟริกาใต้ (VSA) เป็นองค์กรปกครองที่กำกับดูแลกีฬาวอลเลย์บอลในประเทศแอฟริกาใต้และรับผิดชอบการบริหารทีมวอลเลย์บอลแห่งชาติของแอฟริกาใต้ (ทั้งชายและหญิง) วอลเลย์บอลแอฟริกาใต้เป็นสมาชิกของสหพันธ์วอลเลย์บอลระหว่างประเทศและ สมาพันธ์วอลเลย์บอลแอฟริกา ตั้งแต่ ค.ศ. 1992 สำนักงานตั้งอยู่ในโจฮันเนสเบิร์กและประธานคือ แอนโธนี่ โมโคเอน่า องค์กรจัดการเลือกตั้งประธานทุก 4 ปี การเลือกตั้งครั้งต่อไปจะมีขึ้นใน พ.ศ. 2567
สหพันธ์วอลเลย์บอลตูนิเซีย

สหพันธ์วอลเลย์บอลตูนิเซีย  (FTVB)  เป็นองค์กรปกครองที่กำหับดูแลกีฬาวอลเลย์บอลในประเทศตูนิเซียตั้งแต่ พ.ศ. 2499 สหพันธ์เป็นสมาชิกของสมาคมวอลเลย์บอลอาหรับ สมาพันธ์วอลเลย์บอลเมดิเตอร์เรเนียน สมาพันธ์วอลเลย์บอลแอฟริกา (CAVB) และสหพันธ์วอลเลย์บอลระหว่างประเทศ (FIVB) ประธานของสหพันธ์วอลเลย์บอลตูนิเซียคือ โมเซ่น เบ็น ตาลับ
วัดสวนพริกไทย

วัดสวนพริกไทย สร้างขึ้นเมื่อปี พ.ศ. 2382 เป็นวัดราษฎร์ สังกัดมหานิกาย เดิมชื่อ วัดบ้านโคก และต่อมาได้เปลี่ยนวัดมาเป็น วัดสวนพริกไทย ในภายหลัง ตั้งอยู่ที่บ้านสวนพริกไทย ตำบลในเมือง อำเภอเมืองนครราชสีมา จังหวัดนครราชสีมา
ต่อมาเมื่อวันที่ 24 กุมภาพันธ์ พ.ศ. 2498 จึงได้รับพระราชทานวิสุงคามสีมา
วัดสว่างอารมณ์ (อำเภอด่านขุนทด)

วัดสว่างอารมณ์ หรือ วัดบ้านจั่น สร้างขึ้นเมื่อปี พ.ศ. 2430 เป็นวัดราษฎร์ สังกัดมหานิกาย ตั้งอยู่ที่บ้านจั่น หมู่ที่ 3 ตำบลด่านขุนทด อำเภอด่านขุนทด จังหวัดนครราชสีมา
ต่อมาเมื่อวันที่ 13 พฤษภาคม พ.ศ. 2528 จึงได้รับพระราชทานวิสุงคามสีมา
ภายในบริเวณวัดยังเป็นที่ตั้งของโรงเรียนประถมขยายโอกาสชื่อ โรงเรียนบ้านจั่นโคกรักษ์
อาคารเสนาสนะ.
ประกอบด้วย อุโบสถ ศาลาการเปรียญ กุฏิสงฆ์ หอกลอง-ระฆัง ศาลาบำเพ็ญกุศล และฌาปณสถาน
วัดถนนหักน้อย

วัดถนนหักน้อย หรือ วัดถนนหักน้อยดอนกลอย สร้างขึ้นเมื่อปี พ.ศ. 2450 เป็นวัดราษฎร์ สังกัดมหานิกาย โดยมีพระครูสังฆพงษ์พิสุทธิ์ เจ้าอาวาสรูปแรก ร่วมกับชาวบ้านถนนหักน้อยดอนกลอยสร้างขึ้น ตั้งอยู่ที่บ้านจั่น หมู่ที่ 3 ตำบลด่านขุนทด อำเภอด่านขุนทด จังหวัดนครราชสีมา
ต่อมาในปี พ.ศ. 2465 ได้เริ่มก่อสร้างอุโบสถ และได้รับพระราชทานวิสุงคามสีมาเมื่อปี พ.ศ. 2468
อาคารเสนาสนะ.
ประกอบด้วย อุโบสถ ศาลาการเปรียญ กุฏิสงฆ์ หอกลอง-ระฆัง ศาลาบำเพ็ญกุศล และฌาปนสถาน
สมาคมวิชาชีพครูสอนดำน้ำ

สมาคมวิชาชีพครูสอนดำน้ำ (อักษรย่อ: PADI) หรือ แพดี/พาดี เป็นองค์กรเอกชนระหว่างประเทศ ตั้งที่รัฐแคลิฟอร์เนีย สหรัฐ เพื่อส่งเสริมและให้การศึกษาด้านกิจกรรมดำน้ำเพื่อสันทนาการ ทั้งการดำน้ำลึก การดำน้ำตัวเปล่า และการดำน้ำที่ผิวน้ำ ตั้งเมื่อ พ.ศ. 2509 โดยจอห์น โครนิน อดีตครูสอนดำน้ำสังกัดสมาคมครูสอนดำน้ำแห่งชาติ และราล์ฟ เอริกสัน สมาคมวิชาชีพครูสอนดำน้ำถูกจัดตั้งขึ้นเพื่อปรับให้การฝึกสอนดำน้ำจากที่เคยฝึกสอนเป็นหลักสูตรใหญ่หลักสูตรเดียวกลายเป็นชุดวิชาต่าง ๆ
ตั้งแต่ก่อตั้ง สมาคมฯ ได้ให้ใบรับรองอนุญาตให้ดำน้ำได้ 29 ล้านใบ โดยส่วนมากผู้ได้รับรองจะมีอายุระหว่าง 30-39 ปี
ปัจจุบันสมาคมวิชาชีพครูสอนดำน้ำ เป็นบริษัทจำกัด ถือหุ้นโดยกิจการร่วมค้าแมนดารินฟิช ซึ่งเป็นกิจการร่วมค้าของบริษัทอัลตัสพาร์เนอส์และฟลอรัก
หลักสูตรการศึกษา.
เช่นเดียวกับสมาคมวิชาชีพดำน้ำแห่งอื่น สมาคมวิชาชีพครูสอนดำน้ำ ให้การศึกษาในหลักสูตรต่าง ๆ อาทิ
หลักสูตรมีบัตรรับรอง.
เมื่อฝึกศึกษาหลักสูตรในหมวดนี้จนครบ และศึกษาวิชาเลือกอีก 5 วิชา ประกอบกับการดำน้ำครบ 50 ครั้ง จะได้รับประกาศนียบัตรมาสเตอร์สกูบาไดฟ์เวอร์ หรือนักดำน้ำสมัครเล่นขั้นสูง
หลักสูตรเพื่ออาชีพ.
ในหมวดนี้ เป็นหลักสูตรเพื่ออาชีพซึ่งจะมีการแบ่งเป็นชั้น ๆ เช่นเดียวกับสมาคมวิชาชีพดำน้ำแห่งอื่น ดังนี้
สกูบาสกูส์อินเตอร์เนชันแนล

สกูบาสกูส์อินเตอร์เนชันแนล (เป็นองค์กรเอกชนระหว่างประเทศ ตั้งที่เมืองฟอร์ตคอลลินส์ รัฐโคโลราโด สหรัฐ เพื่อส่งเสริมและให้การศึกษาด้านกิจกรรมดำน้ำเพื่อสันทนาการ ทั้งการดำน้ำลึก การดำน้ำตัวเปล่า และการดำน้ำที่ผิวน้ำ ตั้งเมื่อ พ.ศ. 2513 โดยรอเบิร์ต คลาร์ก ตั้งแต่วันที่ 1 มกราคม พ.ศ. 2557 สกูบาสกูส์อินเตอร์เนชันแนลเป็นบริษัทจำกัดถือหุ้นโดยบริษัทเฮด ซึ่งถือหุ้นบริษัทมาเรส ผู้ผลิตอุปกรณ์ดำน้ำ
สกูบาสกูส์อินเตอร์เนชันแนล เป็นองค์กรสอนดำน้ำเพียงองค์กรเดียวที่อนุญาตให้ผู้เรียนเรียนภาคทฤษฎีได้โดยไม่เสียค่าใช้จ่ายผ่านแอปพลิเคชันขององค์กรเอง (ส่วนองค์กรอื่นมักจะต้องเสียค่าใช้จ่ายเพิ่ม)
หลักสูตรการศึกษา.
เอสเอสไอให้การศึกษาการดำน้ำ ตั้งแต่เริ่มต้นไปจนกระทั่งถึงครูสอนดำน้ำ โดยทั่วไปหลักสูตรจะมีความคล้ายคลึงกับของสมาคมวิชาชีพครูสอนดำน้ำหรือพาดี แต่มีความเข้มข้นกว่า ต้องมีการบันทึกการดำน้ำและระยะเวลาดำน้ำเป็นไปตามที่กำหนด นอกจากนี้ หลักสูตรบางหลักสูตรของเอสเอสไอจะให้ทันทีเมื่อครบข้อกำหนดแล้ว ในขณะที่พาดีหรือองค์กรอื่นจะต้องมีการขอรับและเสียค่าใช้จ่ายตามที่กำหนด
สถาบันศิลปะและวิทยาการภาพยนตร์

สถาบันศิลปะและวิทยาการภาพยนตร์  หรือมักเรียกแบบสั้น ๆ ว่า ดิอะแคเดมี (the Academy) เป็นองค์การวิชาชีพกิตติมศักดิ์โดยมีเป้าหมายเพื่อความก้าวหน้าทางศิลปะและวิทยาการของภาพยนตร์ การบริหารจัดการองค์การและนโยบายทั่วไปนั้น ดูแลโดยคณะกรรมการผู้ว่าการซึ่งรวมถึงตัวแทนจากสาขางานแต่ละสาขา 
คาดการณ์ว่า ณ เดือนเมษายน 2020 องค์การจะมีด้วยผู้เชี่ยวชาญด้านภาพยนตร์ประมาณ 9,921 คน ดิอะแคเดมีเป็นองค์การระดับนานาชาติที่เปิดรับสมาชิกสำหรับผู้สร้างภาพยนตร์ที่มีคุณสมบัติเหมาะสมจากทั่วโลก
ดิอะแคเดมีเป็นที่รู้จักทั่วโลกในฐานะผู้จัดรางวัลประจำปีอย่าง อะแคเดมีอะวอดส์ หรือเป็นที่รู้จักกันในชื่อ "รางวัลออสการ์"
นอกจากนี้ ดิอะแคเดมียังจัดงาน กอเวิร์นเนอส์อะวอดส์ทุกปี เป็นรางวัลความสำเร็จตลอดกาลในอาชีพภาพยนตร์ มอบรางวัลทางวิทยาศาสตร์และเทคนิคทุกปี มอบรางวัล สติวเดนต์อะแคเดมีอะวอดส์ ให้กับผู้สร้างภาพยนตร์ในระดับปริญญาตรีและระดับบัณฑิตศึกษาทุกปี มอบรางวัล นิโคลล์เฟลโลวชิปส์ สูงสุดห้าทุนในการเขียนบทเป็นประจำทุกปี และดำเนินงานห้องสมุด มาร์กาเร็ต เฮอร์ริก (ที่ ศูนย์การศึกษาภาพยนตร์แฟร์แบงก์) ในเบเวอร์ลีฮิลส์ แคลิฟอร์เนีย และ ศูนย์การศึกษาภาพยนตร์พิกฟอร์ด ในฮอลลีวูด ลอสแองเจลิส รวมถึง พิพิธภัณฑ์ภาพยนตร์อะแคเดมีในลอสแองเจลิสเมื่อปี 2021
ฮารูกะ ฟูกูฮาระ

ฮารูกะ ฟูกูฮาระ (; โรมาจิ: "Fukuhara Haruka"; เกิด 28 สิงหาคม ค.ศ. 1998) เป็นนักแสดงหญิง, นักร้อง และนักเดินแบบชาวญี่ปุ่น จากจังหวัดไซตามะ ตั้งแต่ ค.ศ. 2009 ถึง ค.ศ. 2012 เธอทำหน้าที่เป็นผู้ดำเนินรายการ "คุกกิงไอดอล! ไอ! มาย! มาอิง" แสดงเป็นตัวละคร มาอิง ฮิอิรางิ ออกอากาศทางเอ็นเอชเค หลังรายการจบลง ฟูกูฮาระได้แสดงในละครโทรทัศน์และภาพยนตร์หลายเรื่อง เช่น "อรุณสวัสดิ์ส่งรักมาทักทาย", "ฟูตาริโมโนล็อก", "โคเอะเกิร์ล!" และ "หนุ่มกาแฟและสาววานิลลา" ในผลงานอนิเมชัน เธอให้เสียงแก่ ฮิมาริ อาริซูงาวะ ใน "คิระคิระ พรีเคียว อะลาโหมด"
ใน ค.ศ. 2012 ฟูกูฮาระได้รับรางวัลชนะเลิศในการออดิชันครั้งที่ 20 จากผู้เข้าแข่งขัน 9,000 คน สำหรับนิตยสารแฟชันวัยรุ่น "พิจิเลมง" Since then, she has worked as a model for the magazine. ในวันที่ 13 กุมภาพันธ์ ค.ศ. 2013 เธอได้ปล่อยซิงเกิลที่ 5 "นาเมโกะโนะอูตะ" (なめこのうた, "Nameko no Uta") มิวสิกวิดีโอซึ่งเผยแพร่ก่อนการปล่อยซิงเกิลมีผู้เข้าชมบนยูทูบกว่า 6.8 ล้านครั้ง ณ วันที่ 7 กุมภาพันธ์
ฟูกูฮาระนำแสดงในละครโทรทัศน์ครั้งแรกเรื่อง "โคเอะ เกิร์ล" ใน ค.ศ. 2018 โดยร่วมผลิตเพลงปิดของละครโทรทัศน์ร่วมกันกับ ฮารูกะ โทมัตสึ ในเดือนตุลาคม ค.ศ. 2022 เธอได้นำแสดงใน "อาซาโดระ" ของเอ็นเอชเค เรื่อง "ไมอางาเระ!" จากผู้เข้ารับการคัดตัว 2,545 คน
ไมอางาเระ!

ไมอางาเระ! หรือ สู้สุดใจ บินไปสู่ฝัน (; โรมาจิ: "Mai Agare!") เป็นละครโทรทัศน์ญี่ปุ่นและ "อาซาโดระ" ลำดับที่ 107 ของเอ็นเอชเค ออกอากาศตั้งแต่วันที่ 3 ตุลาคม ค.ศ. 2022 นำแสดงโดย ฮารูกะ ฟูกูฮาระ แสดงเป็น ไม อิวากูระ ผู้ใฝ่ฝันจะเป็นนักบินแต่กลับถูกอุปสรรคต่าง ๆ ขัดขวางเธอไว้
การออกอากาศ.
จากตารางด้านล่าง สีน้ำเงิน แสดงเรตติงต่ำสุด และ สีแดง แสดงเรตติงสูงสุด
โบราน คูซุม

โบราน คูซุม (เกิด 1 ตุลาคม พ.ศ. 2535) เป็นนักแสดงชาวตุรกี เขาสำเร็จการศึกษาจากคณะการละครแห่งมหาวิทยาลัยการดนตรีแห่งรัฐอิสตันบูลใน พ.ศ. 2558 คูซุมศึกษาสาขาเศรษฐศาสตร์ที่มหาวิทยาลัยอังการา กาซี เป็นเวลาหนึ่งปี แต่เลิกเรียน โบรา คูซุม พ่อของเขาเป็นรองผู้จัดการโรงละครแห่งรัฐอังการา แม่ของเขา ฟาตมา เซฮรา สำเร็จการศึกษาด้านวิจิตรศิลป์
วัดหลักร้อย

วัดหลักร้อย ได้ก่อสร้างขึ้นเมื่อปี พ.ศ. 2443 และได้รับอนุญาตให้ตั้งวัดเมื่อ พ.ศ. 2449 และได้ขึ้นทะเบียนวัดเมื่อปี พ.ศ. 2478 เป็นวัดราษฎร์ สังกัดมหานิกาย ตั้งอยู่ที่บ้านหลักร้อย ตำบลในเมือง อำเภอเมืองนครราชสีมา จังหวัดนครราชสีมา 
ผู้บริจาคที่ดินสร้างวัด คือ นายน้อย นายเกิด นายปาน นางทอง นางทิม นางนกเทศ นางแจ้ง จงพิมาย นายเปลื้อง นางเคลือบ และนางเลี่ยม ปราบจะบก ได้ถวายเพิ่มในภายหลัง รวมเนื้อที่ 16 ไร่ 10 ตารางวา โดยพระอธิการยัง เจ้าอาวาส เป็นผู้นำการก่อสร้างวัด เหตุที่ได้นามว่า "วัดหลักร้อย" เนื่องมาจากระยะทางจากอนุสรณ์สถานท้าวสุรนารี มาถึงสถานที่ตั้งวัด วัดได้ระยะทาง 100 เส้น
วัดหลักร้อยได้รับพระราชทานวิสุงคามสีมา 2 ครั้ง โดยครั้งแรก (อุโบสถหลังเก่า) เมื่อ พ.ศ. 2449 และครั้งที่ 2 เมื่อวันที่ 23 มิถุนายน พ.ศ. 2520
ปัจจุบัน วัดหลักร้อย ยังเป็นโรงเรียนพระปริยัติธรรม แผนกธรรม และสำนักปฏิบัติธรรมประจำจังหวัดนครราชสีมา แห่งที่ 3 ด้วย
อาคารเสนาสนะ.
ประกอบด้วย 
 อุโบสถ เป็นอาคารคอนกรีตเสริมเหล็ก สร้างเมื่อ พ.ศ. 2512 
 ศาลาการเปรียญ เป็นอาคารครึ่งไม้ครึ่งตึก สร้างเมื่อ พ.ศ. 2506 
 วิหาร เป็นอาคารคอนกรีตเสริมเหล็ก สร้างเมื่อ พ.ศ. 2523 
 วิหารปฏิบัติธรรม สร้างเมื่อ พ.ศ. 2536 
 ศาลาบำเพ็ญกุศล และกุฏิสงฆ์
เครือข่ายข่าวอนิเมะ

เครือข่ายข่าวอนิเมะ (ย่อ: ANN) เป็นเว็บไซต์ข่าวที่รายงานเกี่ยวกับสถานะของอนิเมะ, มังงะ, วิดีโอเกม, เพลงยอดนิยมของญี่ปุ่น รวมถึงวัฒนธรรม ที่เกี่ยวข้องในอเมริกาเหนือ, ออสเตรเลีย, เอเชียตะวันออกเฉียงใต้ และญี่ปุ่น เว็บไซต์ข่าวที่นำเสนอข้อมูล และเนื้อหา ฟอรั่มที่ผู้อ่านสามารถพูดคุยเกี่ยวกับปัญหาหรือเหตุการณ์ปัจจุบัน อีกทั้งยังเป็นสารานุกรมที่มีข้อมูลของอนิเมะและมังงะมากมาย พร้อมกับข้อมูลที่เกี่ยวกับทีมงาน, นักแสดง, ธีมเพลง, เรื่องสรุป และการจัดอันดับของผู้ใช้
อาสนวิหารเลสเตอร์

อาสนวิหารนักบุญมาร์ตินแห่งเลสเตอร์  หรือ อาสนวิหารเลสเตอร์  เป็นอาสนวิหารในคริสตจักรอังกฤษ ตั้งอยู่ในเมืองเลสเตอร์ ประเทศอังกฤษ และเป็นอาสนวิหารหลักของมุขนายกแห่งเลสเตอร์ โบสถ์นี้ได้ถูกยกฐานะเป็นโบสถ์ร่วม (Collegiate church) ในปีค.ศ. 1922 และขึ้นเป็นอาสนวิหารในปีค.ศ. 1927 ภายหลังจากการก่อตั้งมุขมณฑลเลสเตอร์ขึ้นในปีค.ศ. 1926
พระบรมศพของพระเจ้าริชาร์ดที่ 3 ได้ถูกนำมาประดิษฐานที่อาสนวิหารแห่งนี้ในปีค.ศ. 2015 ภายหลังจากการถูกค้นพบที่ฝังพระบรมศพโบราณที่ถูกลืมอยู่ภายใต้ลานจอดรถแห่งหนึ่งในเลสเตอร์
References.
<templatestyles src="Reflist/styles.css" />
วันผู้พิทักษ์แห่งยูเครน

วันผู้พิทักษ์แห่งยูเครน <ref name = "RFE/RL"></ref> เป็นวันหยุดนักขัตฤกษ์ ในประเทศยูเครนซึ่งมีการเฉลิมฉลองในวันที่ 1 ตุลาคมของทุกปี การเฉลิมฉลองครั้งแรกเริ่มมีขึ้นในปี พ.ศ. 2558
ประวัติ.
วันที่ 14 ตุลาคม พ.ศ. 2557 แปตรอ ปอรอแชนกอ ประธานาธิบดียูเครนได้ออกกฤษฎีกากำหนดวันหยุดใหม่คือ "วันผู้พิทักษ์แห่งยูเครน"  สืบเนื่องจากการแทรกแซงทางทหารของรัสเซียในยูเครน (2014–ปัจจุบัน) และการเปลี่ยนออกจากระบอบคอมมิวนิสต์ กฤษฎีกานี้ได้รับการอนุมัติจากรัฐสภายูเครนเมื่อวันที่ 5 มีนาคม พ.ศ. 2558 เป็นวันหยุดที่แทนที่วันที่ 23 กุมภาพันธ์ ซึ่งเรียกว่า "วันพิทักษ์ปิตุภูมิ" ซึ่งมีต้นกำเนิดในสมัยสหภาพโซเวียต ในฐานะของสาธารณรัฐสังคมนิยมโซเวียตยูเครน ซึ่งเป็นส่วนหนึ่งของสหภาพโซเวียตตั้งแต่ปี พ.ศ. 2465 จนกระทั่งยูเครนประกาศอิสรภาพจากสหภาพโซเวียตเมื่อวันที่ 24 สิงหาคม พ.ศ. 2534 เมื่อวันที่ 24 สิงหาคม พ.ศ. 2557 (วันประกาศอิสรภาพยูเครน) ประธานาธิบดีปอรอแชนกอได้ประกาศว่ายูเครนไม่ควรฉลองวันหยุดตาม "ปฏิทินประวัติศาสตร์ทางทหารของรัสเซีย" แต่ "เราจะให้เกียรติผู้พิทักษ์บ้านเกิดของเรา ไม่ใช่ของคนอื่น"
เมื่อวันที่ 14 กรกฎาคม พ.ศ. 2564 รัฐสภาได้เปลี่ยนชื่ออย่างเป็นทางการเป็น  โดยรวมคำในภาษายูเครนที่แสดงถึงผู้พิทักษ์ทั้งที่เป็นบุรุษและสตรี (("ช."), ("ญ."))
จนถึงปี 2565 วันหยุดมีการเฉลิมฉลองในวันที่ 14 ตุลาคมเนื่องจากจนถึงวันที่ 1 กันยายน 2566 โบสถ์คริสต์ในยูเครนอาศัยอยู่ตามปฏิทินจูเลียน เมื่อวันที่ 28 มิถุนายน พ.ศ. 2566 ประธานาธิบดียูเครน โวโลดีมีร์ เซเลนสกี ได้ยื่นร่างพระราชบัญญัติการโอนวันผู้พิทักษ์แห่งยูเครนจากวันที่ 14 ตุลาคม ถึงวันที่ 1 ตุลาคม ไปยัง Verkhovna Rada ของยูเครน ร่างกฎหมายนี้ได้รับการรับรองโดย Verkhovna Rada ของยูเครนเมื่อวันที่ 14 กรกฎาคม.
14 ตุลาคมในประวัติศาสตร์ยูเครน.
วอลอดือมือร์ วีอาตรอวืช  ประธานสถาบันความทรงจำแห่งชาติยูเครน ได้กระตุ้นให้เลือกวันเป็นวันที่ 14 ตุลาคม ซึ่งเกี่ยวข้องกับธรรมเนียมการให้เกียรติกองทัพยูเครนในวันระลึกถึงการคุ้มครองของแม่พระธีโอโทคอสในอดีต วันหยุดนี้ได้รับการเฉลิมฉลองโดยชาวยูเครนตั้งแต่คริสต์ศตวรรษที่ 12 วันหยุดนี้ได้รับความนิยมเป็นพิเศษในหมู่ชาวคอสแซคยูเครน ซึ่งจัดการเฉลิมฉลองตั้งแต่คริสต์ศตวรรษที่ 17 เป็นอย่างช้า เนื่องจากพวกเขาเชื่อว่าพระมารดาพระเจ้า (หรือที่เรียกว่า "ธีโอโทคอส" ) เป็นผู้อุปถัมภ์ของพวกเขา วันที่ 14 ตุลาคมยังเป็นวันของคอสแซคยูเครนอีกด้วย
ในช่วงสงครามประกาศอิสรภาพยูเครน (พ.ศ. 2460–2463) มีการยอมรับให้วันหยุดนี้เป็นสัญลักษณ์ทางการทหารโดยทหารของกองทัพประชาชนยูเครน
ในความพยายามที่จะนำประเพณีคอสแซคมาใช้ กองทัพผู้ก่อการกำเริบยูเครน (พ.ศ. 2485–2499) ได้เลือกวันสมโภชการคุ้มครองของแม่พระธีโอโทคอส  ให้เป็นวันของการก่อตั้งกองกำลังอย่างเป็นทางการ
โดโลเรส เวร์ตา

โดโลเรส กลารา เฟร์นันเดซ เวร์ตา (เกิด 10 เมษายน 1930) เป็นผู้นำแรงงานและนักเคลื่อนไหวด้านสิทธิพลเมืองชาวอเมริกัน ผู้ร่วมก่อตั้งสมาคมคนงานไร่นาแห่งชาติ (National Farmworkers Association) ร่วมกับเซซาร์ ชาเบซ ต่อมาสมาคมรวมกับอีกองค์การกลายเป็นยูไนเต็ดฟาร์มเวิร์กเกอส์ (ยูเอฟดับเบิลยู) เวร์ตาเป็นผู้ช่วยจัดการนัดหยุดงานองุ่นดิเลโนในรัฐแคลิฟอร์เนียในปี 1965 และเป็นผู้นำการเจรจาเรื่องสัญญาจ้างงานที่เกิดขึ้นหลังการนัดหยุดงานครั้งนั้น
เวร์ตาได้รับรางวัลมากมายจากผลงานการดูแลชุมชน การสนับสนุนและขับเคลื่อนสิทธิแรงงาน สิทธิผู้ย้ายถิ่นเข้า และสิทธิสตรี เช่น รางวัลชาวอเมริกันโดดเด่นของมูลนิธิยูจีน วี. เด็บส์, รางวัลสิทธิมนุษยชนเอลินอร์ โรสเวลต์ และเหรียญเสรีภาพจากประธานาธิบดี เธอเป็นสตรีเชื้อสายลาตินอเมริกาคนแรกที่ได้รับการบรรจุชื่อในหอเกียรติยศสตรีแห่งชาติในปี 1993
เวร์ตาเป็นผู้นำวลี "ใช่ เป็นไปได้"  มาใช้เป็นคำขวัญในการเรียกร้องสิทธิแรงงาน ในฐานะบุคคลต้นแบบของชุมชนชาวอเมริกันเชื้อสายลาตินอเมริกา เวร์ตาเป็นหัวข้อหลักหัวข้อหนึ่งใน "กอร์ริโด" (ลำนำนิทานแบบเม็กซิโก) และจิตรกรรมฝาผนังต่าง ๆ
ในรัฐแคลิฟอร์เนียกำหนดให้วันที่ 10 เมษายนของทุกปีเป็นวันโดโลเรส เวร์ตา
ช็อง มุน-ซ็อง

ช็อง มุน-ซ็อง (เกิด 13 มกราคม ค.ศ. 1981) เป็นนักแสดงชาวเกาหลีใต้ เขามีชื่อเสียงจากบทบาทในเรื่อง "ฮอสปิตัลเพลย์ลิสต์" (2020–2021), "" (2021) และ "เดอะเวล" (2021) เขายังมีชื่อเสียงในการรับบทเป็นหุ่นยนต์ผู้ช่วยชือ่โอลิเวอร์ในละครเพลงเรื่อง "เมย์บีแฮปปี้เอนดิ้ง" (2016)
ข้อมติสมัชชาใหญ่แห่งสหประชาชาติที่ อีเอส-11/4

ข้อมติสมัชชาใหญ่แห่งสหประชาชาติที่ อีเอส-11/4 (มีชื่อทางการว่า บูรณภาพแห่งดินแดนของยูเครน: การปกป้องหลักการของกฎบัตรสหประชาชาติ) เป็นข้อมติของสมัยประชุมพิเศษฉุกเฉินที่ 11 ของสมัชชาใหญ่แห่งสหประชาชาติ ลงมติรับเมื่อวันที่ 12 ตุลาคม พ.ศ. 2565 เพื่อตอบโต้การผนวกภาคใต้และภาคตะวันออกของยูเครนเข้ากับรัสเซีย
ข้อมติดังกล่าวประณามการกระทำของรัสเซียที่ดำเนินการในสิ่งที่เรียกว่า "การลงประชามติ" อย่างผิดกฎหมายในภูมิภาคที่ตั้งอยู่ภายในเขตแดนที่เป็นที่ยอมรับในระดับสากลของยูเครน และประณามความพยายามของรัสเซียที่จะผนวกแคว้นแคร์ซอน แคว้นซาปอริฌเฌีย แคว้นดอแนตสก์ และแคว้นลูฮันสก์ของยูเครนเข้ากับตนเองหลังการดำเนินการเหล่านั้น โดยถือว่าการตัดสินใจดังกล่าวของรัสเซียเป็น "การละเมิดบูรณภาพแห่งดินแดนและอำนาจอธิปไตยของยูเครน" และ "ไม่สอดคล้องกับหลักการของกฎบัตรสหประชาชาติ"
รัฐสมาชิกสหประชาชาติทั้งหมด 44 รัฐร่วมกันเสนอร่างข้อมติดังกล่าว ซึ่งผ่านมติเห็นชอบหลังการอภิปรายระหว่างรัฐสมาชิกเป็นเวลาสองวัน ด้วยคะแนนเสียง 143 ต่อ 5 เสียง ในขณะที่มีรัฐสมาชิก 35 รัฐงดออกเสียง
วัดป่าแดด (อำเภอเมืองเชียงใหม่)

วัดป่าแดด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลป่าแดด อำเภอเมืองเชียงใหม่ จังหวัดเชียงใหม่ ปัจจุบันพระครูปลัดนันทวัฒน์ (พระอาจารย์พยุงศักดิ์ ธีรธมฺโม) หรือครูบาคัมภีรธรรม เป็นเจ้าอาวาส
ประวัติ.
วัดป่าแดด เดิมมีชื่อว่า วัดดอนแก้ว เนื่องจากมีสภาพพื้นที่เป็นเนินสูงและมีต้นพิกุล (ต้นดอกแก้ว) ขึ้นอยู่เต็มไปหมด และจากคำบอกเล่ากล่าวว่า ในสมัยพญามังรายสถาปนาเวียงกุมกามเป็นเมืองหลวงแห่งแรกของล้านนาในบริเวณที่ราบลุ่ม ริมแม่น้ำปิง (สายเดิม) มีการใช้บริเวณที่ตั้งของวัดดอนแก้วในอดีตเป็นอุโบสถสำหรับให้นักโทษประหารหรือเชลยศึกได้ฟังเทศน์ฟังธรรมเป็นครั้งสุดท้าย ก่อนที่จะถูกประหาร โดยจะอาราธนาพระมหาเถระจากวัดในเวียงกุมกามราชธานีพายเรือข้ามฝั่งแม่น้ำปิงมาเทศน์โปรด 
เมื่อเวลาผ่านไปหลายร้อยปี สภาพอุโบสถหลังเดิมผุพังลงจนไม่เหลือ จนได้รับการสร้างใหม่เมื่อ พ.ศ. 2345 ภายหลังเปลี่ยนชื่อมาเป็น "วัดป่าแดด" เนื่องจากบริเวณวัดเป็นป่าทึบ ในยามเย็นจะมีฝูงนกแสด หรือนกแสก ร้องเสียงดังไปทั่ว จนชาวบ้านเรียกขานว่าเป็นป่านกแสด และเรียกเพี้ยนกันต่อมากลายเป็นชื่อวัดป่าแดด สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2475 ได้รับพระราชทานวิสุงคามสีมาเมื่อ พ.ศ. 2484
อาคารเสนาสนะ.
อาคารเสนาสนะที่สำคัญ ได้แก่ วิหารหลวงลายคำ อายุกว่า 200 ปี ภายในเป็นโถงโล่งไม่มีเสา และมีภาพจิตรกรรมฝาผนังเป็นภาพของพระพุทธรูปสำคัญต่าง ๆ ในล้านนา ภายในประดิษฐาน "หลวงพ่อตาหวาน" พระประธานประจำวิหาร 
วิหารพระพิฆเนศหรือหอมหาเทพบูรพาจารย์ ซึ่งเป็นอาคารปูนยกพื้นสูงสถาปัตยกรรมล้านนา ภายในทาสีแดงชาด เป็นที่ประดิษฐานพระพิฆเนศนามว่า "อุตรศรีคณปติ" มีความหมายว่า "ผู้ประทานความสำเร็จในทางทิศเหนือ" ซึ่งสร้างจากโลหะสัมฤทธิ์รมดำ มีสี่พระกร ทรงวัชระ บ่วง งา และถ้วยขนม ตั้งอยู่ทางทิศใต้ของวิหารหลวง หอพระเพชรกรรมฐาน หรือหอกรรมฐานสำหรับปฏิบัติธรรม เป็นหอไม้สักทองทั้งหลังที่นำเข้ามาจากพม่า ยังมีหอไตรอยู่ทางทิศตะวันออกของวิหารพระพิฆเนศ ติดกับกำแพงด้านหน้าของวัด เป็นอาคารปูนสองชั้นหน้าบันเป็นลายไม้ประดับด้วยกระจกสี นอกจากนั้นบริเวณใต้วิหารพระพิฆเนศเป็นบ่อน้ำทิพย์ ซึ่งเป็นบ่อน้ำเก่าแก่ของวัด 
เจดีย์บนฐานสี่เหลี่ยมยกสูง และมีซุ้มประดิษฐานพระพุทธรูปปางสมาธิทั้งสี่ด้านด้วยกัน รวมถึงมีเจดีย์ขนาดเล็ก ๆ 8 องค์ ประดับอยู่บนฐานเจดีย์ ส่วนองค์เจดีย์ก็เป็นทรงระฆังสีทอง ยอดประดับด้วยฉัตรเจ็ดชั้น
กองทัพบกฟินแลนด์

กองทัพบกฟินแลนด์ (Finnish: "Maavoimat", Swedish: "Armén") เป็นสาขากองทัพบกของกองกำลังป้องกันฟินแลนด์ กองทัพบกฟินแลนด์แบ่งออกเป็นหกสาขา: ทหารราบ(ซึ่งรวมถึงหน่วยยานเกราะ) ปืนใหญ่ภาคสนาม ปืนใหญ่ต่อต้านอากาศยาน ทหารช่างวิศวกร ทหารส่งสัญญาณ และทหารสรรพาวุธ ผู้บัญชาการแห่งกองทัพบกฟินแลนด์ นับตั้งแต่วันที่ 1 มกราคม ค.ศ. 2022 คือ พลโท Pasi Välimäki
วัดสระแก้ว (จังหวัดกาญจนบุรี)

วัดสระแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพนมทวน อำเภอพนมทวน จังหวัดกาญจนบุรี มีเนื้อที่รวมประมาณ 10 ไร่ 3 งาน 50 ตารางวา 
วัดสระแก้ว แต่เดิมเป็นวัดร้างมาประมาณ 300 กว่าปี มีบ่อน้ำ เจดีย์ และฐานอุโบสถเก่า สำหรับเจดีย์เป็นเจดีย์ทรงปรางค์ จากคำบอกเล่ากล่าวกันว่า เดิมเจดีย์มีลักษณะคล้ายพระปรางค์ที่วัดทานกัณฑ์ อำเภอพนมทวน แต่ได้ถูกขุดรื้อทำลายลงมาบางส่วน ปัจจุบันเหลือเพียงองค์เจดีย์บางส่วน ตั้งแต่ฐานสูงขึ้นไปประมาณ 3–4 เมตร เส้นผ่านศูนย์กลางราว 2–3 เมตร ฐานชั้นล่างชำรุด ทางวัดก่ออิฐขึ้นใหม่และฉาบปูนทับ ต่อมาชาวบ้านได้ใช้สถานที่นี้เป็นที่ทิ้งขยะ ซากสัตว์ จนกระทั่งสำนักงานพระพุทธศาสนาแห่งชาติได้ประกาศยกวัดสระแก้ว (ร้าง) ขั้นเป็นวัดที่มีพระสงฆ์จำพรรษาเมื่อวันที่ 13 มกราคม พ.ศ. 2557 
สิ่งก่อสร้างภายในวัด ได้แก่ ศาลาเฉลิมพระเกียรติ (หลังเก่า) ศาลาพระศรีศากยมุณี (หลังใหม่) สถานที่ปฏิบัติธรรม สถานที่ทำการมูลนิธิผู้สูงอายุ ศาลาอุบาสก อุบาสิกา ศาลประจำวัด ศาลรัชกาลที่ 5 หอระฆัง บ่อน้ำ เจดีย์เก่า กุฏิพระสงฆ์ 1 หลัง จำนวน 5 ห้อง
สโมสรดำน้ำบริติช

สโมสรดำน้ำบริติช หรือ บริติชสับอะควาคลับ (อักษรย่อ: BSAC) เป็นองค์กรส่งเสริมกีฬาดำน้ำเพื่อสันทนาการในสหราชอาณาจักร มีลักษณะประกอบด้วยสโมสรหรือศูนย์ดำน้ำท้องถิ่น และการสอนจะกระทำโดยสมาชิกของสโมสรนั้น ๆ ซึ่งต่างจากองค์กรส่งเสริมกีฬาดำน้ำแห่งอื่นซึ่งจะทำการสอนผ่านครูฝึก ซึ่งอาจจะเป็นลูกจ้างของร้านสอนดำน้ำ หรือเป็นครูอิสระ สโมสรฯ ตั้งเมื่อ พ.ศ. 2496 ในอดีตช่วงปี พ.ศ. 2530 มีจำนวนสมาชิกถึง 50,000 คน ต่อมาในปี พ.ศ.2552 จำนวนสมาชิกลดลงเหลือประมาณ 30,000 คน สโมสรดำน้ำบริติชมี เจ้าชายวิลเลียม เจ้าชายแห่งเวลส์ เป็นองค์ประธานกิตติมศักดิ์ และพระญาติฝ่ายชาย ตั้งแต่พระอัยกา พระบิดา และพระอนุชา ต่างล้วนได้รับการฝึกให้ดำน้ำจากสโมสรนี้
สโมสรดำน้ำบริติช ก่อตั้งโดยออสการ์ กูเกน, ปีเตอร์ สมอลล์, แมรี สมอลล์ และเทรเวอร์ แฮมป์ตัน ในปี พ.ศ. 2496 โดยมีแจ็ก แอตกินสัน เป็นผู้ออกแบบหลักสูตร ต่อมาในปี พ.ศ. 2497 มีการจัดตั้งสโมสรฯ ในกรุงลอนดอน สามปีต่อมาได้มีการขยายสาขาสโมสรไปยังประเทศจาเมกา ในเดือนมกราคม พ.ศ. 2502 สโมสรดำน้ำบริติชได้เผยแพร่หนังสือเรียนการดำน้ำเพื่อสันทนาการ ซึ่งใช้เป็นรากฐานของการเรียนการสอนดำน้ำในเวลาต่อมา
สโมสรดำน้ำบริติช และสมาคมกีฬาใต้น้ำแห่งชาติประเทศอื่น ๆ ได้ตกลงให้จัดตั้งสมาพันธ์กีฬาใต้น้ำโลก ขึ้นในปี พ.ศ. 2501 ซึ่งสมาชิกภาพยังคงมีอยู่จนถึงวันที่ 20 พฤษภาคม พ.ศ.2540 สโมสรฯ จึงถูกสมาพันธ์กีฬาใต้น้ำโลกเชิญออกจากการเป็นสมาชิก
สโมสรดำน้ำบริติชเป็นองค์กรแรกที่มีการนำอากาศผสมพิเศษ หรือไนทรอกซ์ มาใช้ในการดำน้ำเพื่อสันทนาการ
ตราสัญลักษณ์ของสโมสรดำน้ำบริติชเดิม เป็นรูปพระสมุทร ต่อมาในปี พ.ศ. 2560 ได้เปลี่ยนไปใช้ตัวหนังสือ BSAC ประกอบกับรูปนักดำน้ำ และคติพจน์ "Dive with us"
หลักสูตรการศึกษา.
เช่นเดียวกับองค์กรสอนดำน้ำแห่งอื่น สโมสรดำน้ำบริติช มีการจัดแบ่งระดับของนักดำน้ำดังนี้
โอลิเวอร์ แจ็กสัน-โคเฮน

โอลิเวอร์ มานซูร์ แจ็กสัน-โคเฮน (เกิด 24 ตุลาคม พ.ศ. 2529) เป็นนักแสดงและนายแบบชาวอังกฤษ เขามีชื่อเสียงจากบทบาท เอเดรียน กริฟฟินในบทละครดัดแปลงเรื่อง "ดิอินวิซิเบิลแมน" ใน ค.ศ. 2020 และสำหรับบทบาท ลุค เครนและปีเตอร์ ควินท์ ในรายการโทรทัศน์ของเน็กฟลิกซ์เรื่อง "เดอะฮันติงออฟฮิลล์เฮ้าส์" (2018) และ "เดอะฮันติงออฟบลายเมเนอร์" (2020) ตามลำดับ นอกจากนี้เขายังมีบทบาทสมทบอีกในละครโทรทัศน์เรื่อง "แดรกคูลา" ปี ค.ศ. 2013
โตรวูลัน

โตรวูลัน (อักษรโรมัน: Trowulan) เป็นแหล่งโบราณคดีในตำบลโตรวูลัน อำเภอโมโจเกร์โต จังหวัดชวาตะวันออก พื้นที่ของแหล่งโบราณคดีโตรวูลันมีขนาดประมาณ 100 ตารางกิโลเมตร และมีการตั้งข้อสันนิษฐานว่าเป็นที่ตั้งของราชธานีแห่งอาณาจักรมัชปาหิตซึ่งปรากฏเขียนถึงว่าใช้ชื่อ "โตรวูลัน" ในวรรณกรรมของมปู ปรปัญจะ ในกวีนิพนธ์จากศตวรรษที่ 14 เรื่อง นาครกเรตาคม และในแหล่งข้อมูลภาษาจีนจากศตวรรษที่ 15 ชื่อของนครโตรวูลันในสมัยที่เป็นราชธานีของมัชปาหิต มีชื่อว่า วิลวาติกกา (อักษรโรมัน: Wilwatikta) เมืองถูกทำลายราบระหว่างการรุกรานคีรินทรวรรธนะในปี 1478 หลังการรุกรานครั้งนี้ มัชปาหิตได้ย้ายราชธานีไปยังนคร(เกอดีรี) ปัจจุบันโบราณวัตถุที่พบในโตรวูลันได้นำไปจัดแสดงบางส่วนที่พิพิธภัณฑ์โตรวูลัน
ผลการค้นคว้าแหล่งโบราณคดีโตรวูลันในยุคแรก ๆ ศึกษาและค้นพบซากของสิ่งปลูกสร้างขนาดมหึมา เช่น วิหาร ที่ไว้ศพ และโรงอาบน้ำ ในขณะที่งานขุดค้นและค้นคว้ายุคถัดมาได้มีการค้นพบหลักฐานที่แสดงให้เห็นถึงกิจกรรมทางอุตสาหกรรม, การค้า และทางศาสนา รวมถึงยังพบพื้นที่อยู่อาศัย, ระบบชลประทานและคูคลองน้ำ ซึ่งบ่งบอกว่าโตรวูลันมีประชากรหนาแน่นในสมัยศตวรรษที่ 14-15 ในเดือนตุลาคม 2009 กระทรวงวัฒนธรรมและการท่องเที่ยวอินโดนีเซียได้เสนอชื่อโตรวูลันเป็นแหล่งมรดกโลกของยูเนสโก
นครโตรวูลันถูกค้นพบในศตวรรษที่ 19 โดยผู้แทนพระองค์ประจำบริติชชวาเซอร์ธอมัส สตัมเฟิร์ด รัฟเฟิลส์ และยังเขียนถึงโตรวูลันว่าเป็น "เกียติยศศักดิ์ศรีแห่งเกาะชวา"
ในปลายปี 2008 รัฐบาลอินโดนีเซียได้สนับสนุนเงินทุนจำนวนมากเพื่อทำขุดค้นซากของพระราชวังแห่งราชวงศ์มัชปาหิต เจอโร วาชิก รัฐมนตรีว่าการกระทรวงวัฒนธรมและการท่องเที่ยว ระบุว่าจะมีการสร้าง "มัชปาหิตปาร์ก" (Majapahit Park) ขึ้นรอบซากกระราชวังนั้น และการก่อสร้างควรจะแล้วเสร็จอย่างเร็วที่สุดในปี 2009 ทั้งนี้ทำไปเพื่อป้องกันความเสียหายที่อาจเกิดขึ้นแก่แหล่งโบราณคดี อันเป็นผลจากอุตสาหกรรมทำอิฐระดับครัวเรือนในบริเวณรอบ ๆ อย่างไรก็ตาม นักประวัติศาสตร์จำนวนหนึ่งไม่เห็นด้วย และมองว่าการจะสร้างอะไรขึ้นในพื้นที่นี้จะทำให้เกิดความเสียหายต่อแหล่งโบราณคดีอยู่ดี อิฐและบ่อน้ำโบราณในพื้นที่นั้นมีมูลค่าทางประวัติศาสตร์มาก สามารถพบกระจัดกระจายไปทั่วบริเวณ รัฐบาลได้โต้กลับโดยอ้างว่าวิธีการที่จะใช้นี้จะทำลายน้อยกว่า เพราะจะใช้การขุดแทนที่การเจาะ นับจากนั้นมา โครงการดังกล่าวได้ถูกเลื่อนออกไปอย่างไม่มีกำหนด
โคลนปีศาจ

โคลนปีศาจ (exception) เป็นซีรีส์อนิเมะแนววิทยาศาสตร์และเขย่าขวัญ สร้างจากเนื้อเรื่องต้นฉบับโดยฮิโรตากะ อาดาจิ ออกแบบตัวละครโดยโยชิตากะ อามาโนะ และกำกับโดยยูโซ ซาโต ซีรีส์อนิเมะเริ่มฉายทางเน็ตฟลิกซ์ในวันที่ 13 ตุลาคม พ.ศ. 2565
ให้เสียงโดย: ชิกาฮิโระ โคบายาชิ (ญี่ปุ่น), โนแลน นอร์ท (อังกฤษ)
ให้เสียงโดย: ทากาฮิโระ ซากูราอิ (ญี่ปุ่น), Robbie Daymond (อังกฤษ)
ให้เสียงโดย: ยูโกะ ไคดะ (ญี่ปุ่น), Ali Hillis (อังกฤษ)
ให้เสียงโดย: ทากาโนริ โฮชิโนะ (ญี่ปุ่น), Eugene Byrd (อังกฤษ)
ให้เสียงโดย: อัตสิมิ ทาเนซากิ, (ญี่ปุ่น) Nadine Nicole (อังกฤษ)
สมาคมครูสอนดำน้ำแห่งชาติ

สมาคมครูสอนดำน้ำแห่งชาติสหรัฐ (อักษรย่อ: NAUI) เป็นองค์กรไม่แสวงหาผลกำไรเพื่อให้การฝึกศึกษาแก่นักดำน้ำและส่งเสริมกีฬาดำน้ำลึก ตั้งเมื่อ พ.ศ. 2503 โดยแอลเบิร์ต ทิลแมน และนีล เฮสส์ สมาคมฯ มีสำนักงานแห่งใหญ่ตั้งที่เมืองแทมปา รัฐฟลอริดา
สมาคมครูสอนดำน้ำแห่งชาติต่างจากสมาคมวิชาชีพครูสอนดำน้ำตรงที่สมาคมครูสอนดำน้ำมีฐานะเป็นสมาคมไม่แสวงหาผลกำไร โดยกรมสรรพากรสหรัฐได้ให้สถานะดังกล่าวไว้ ทำให้เงินที่บริจาคได้รับภาษีคืน ส่วนสมาคมวิชาชีพครูสอนดำน้ำมีฐานะเป็นบริษัทจำกัด
หลักสูตรการศึกษา.
ในปี พ.ศ.2543 สมาคมครูสอนดำน้ำแห่งชาติได้พัฒนาระบบฝึกศึกษานักดำน้ำ ดังนี้
เค็นตาโร ซากางูจิ

เค็นตาโร ซากางูจิ (เกิด 11 กรกฎาคม ค.ศ. 1991) เป็นนักแสดงและนายแบบชาวญี่ปุ่น เขาเปิดตัวเป็นนายแบบในนิตยสารเมนส์นอน-โนใน ค.ศ. 2010 และในฐานะนักแสดงภายใต้สังกัดทริสโตนใน ค.ศ. 2014 เขาได้แสดงในละครโทรทัศน์เรื่อง "โตเกียวทาราเรบะมูซูม" (2017) and "ซิกนัล" (2018) รวมถึงภาพยนตร์เรื่อง "เดอะ 100 เลิฟวิธยู" (2017) และ "คัลเลอร์มีทรู" (2018)
สาธารณรัฐเกาหลีที่สี่

สาธารณรัฐที่สี่ของเกาหลีใต้ เป็นรัฐบาลของเกาหลีใต้ ตั้งแต่เดือนพฤศจิกายน ค.ศ. 1972 ถึงเดือนมีนาคม ค.ศ. 1981
สาธารณรัฐที่สี่ก่อตั้งขึ้นตามการอนุมัติของรัฐธรรมนูญยูชินในการลงประชามติตามรัฐธรรมนูญปี 1972 โดยประมวลรัฐบาลอำนาจนิยม"โดยพฤตินัย"ที่ประธานาธิบดีพัก ช็อง-ฮีครองอำนาจ และสืบทอดต่อจากสาธารณรัฐที่สาม พักและพรรคสาธารณรัฐประชาธิปไตยปกครองภายใต้ระบบยูชินที่เป็นเผด็จการรวมศูนย์จนถึงการลอบสังหารพัก จ็อง-ฮีในวันที่ 26 ตุลาคม 1979 สาธารณรัฐที่สี่เข้าสู่ช่วงความไม่มั่นคงทางการเมืองภายใต้ผู้สืบทอดของพัก, ชเว กยู-ฮา และ กฎอัยการศึกที่ทวีความรุนแรงขึ้นประกาศหลังการเสียชีวิตของปาร์ค ชเว กยู-ฮาถูกโค่นโดยชุนดูฮวาน อย่างไม่เป็นทางการ ในการรัฐประหารเมื่อวันที่ 12 ธันวาคม 1980 และเริ่มปราบปรามกลุ่มเคลื่อนไหวเพื่อประชาธิปไตยกวางจูเพื่อต่อต้านกฎอัยการศึก ชุนก่อรัฐประหารเมื่อวันที่ 17 พฤษภาคม 1980 โดยจัดตั้งเผด็จการทหารภายใต้สภาแห่งชาติเพื่อการรวมชาติและการยุบสภาแห่งชาติและได้รับเลือกเป็นประธานโดยสภาในการเลือกตั้งประธานาธิบดีในเดือนสิงหาคม 1980 สาธารณรัฐที่สี่ถูกยุบด้วยการนำรัฐธรรมนูญฉบับใหม่มาใช้ในเดือนมีนาคม 1981 และแทนที่ด้วยสาธารณรัฐเกาหลีที่ห้า
ไดซ์

ไดซ์  เป็นวงบอยแบนด์ชาวญี่ปุ่น ประกอบด้วยสมาชิกห้าคน ได้แก่ ยูได โอโนะ, โทรุ อิวาโอกะ, ไทกิ คูโดะ, โซตะ ฮานามูระ และฮายาเตะ วาดะ พวกเขาเคยเซ็นสัญญากับยูนิเวอร์แซลซิกมา จนกระทั่งย้ายไปเอเว็กซ์แทรกซ์ ในเดือนมิถุนายน ค.ศ. 2020 ปัจจุบันมีการจัดการโดยเอเว็กซ์แมเนจเมนท์อิงค์
พัก ซอ-ฮัม

พัก กย็อง-บก (เกิด 28 ตุลาคม ค.ศ. 1993) เป็นที่รู้จักกันดีในชื่อ พัก ซอ-ฮัม  เป็นนักแสดง นักร้อง และแร็ปเปอร์ชาวเกาหลีใต้ เขาเป็นอดีตสมาชิกของบอยกรุ๊ปคือนาคึน ในฐานะนักแสดง เขามีชื่อเสียงจากการรับบท ชาง แจยองในละครบีแอลเรื่อง "เซแมนติกแอเรอร์"
เหตุระเบิดสะพานไครเมีย พ.ศ. 2565

เมื่อวันที่ 8 ตุลาคม พ.ศ. 2565 เวลา 06:07 นาฬิกา เกิดเหตุเพลิงไหม้ที่สะพานไครเมียอันเป็นผลจากการระเบิดซึ่งเกิดขึ้นที่ถนนของสะพานด้านบนหรือใต้ช่องถนนตะวันตกที่วิ่งจากประเทศรัสเซียไปเมืองเคียร์ชที่ถูกยึดครองในไครเมีย เพลิงไหม้ได้ลามไปยังส่วนสะพานรางรถไฟของสะพาน และทำให้ถนนบางส่วนทรุดตัวลงไปในน้ำ มีผู้เสียชีวิตสี่คนและคณะกรรมการสืบสวนรัสเซียเริ่มการสอบสวนเหตุระเบิด
ความเสียหายของสะพานส่งผลให้การขนส่งชะลอตัว ซึ่งสะพานถูกใช้เพื่อลำเลียงกำลังทหารรัสเซียในไครเมีย เหตุระเบิดเกิดขึ้นหลังจากวันเกิดของประธานาธิบดีรัสเซีย วลาดิมีร์ ปูติน ครบรอบ 70 ปี และหนึ่งสัปดาห์หลังจากการประกาศผนวกดินแดนของยูเครนสี่ภูมิภาคโดยรัสเซีย ทางการยูเครนและกองทัพได้ประกาศเจตนารมณ์ที่จะทำลายสะพานไครเมีย โดยถือว่าเป็นเป้าหมายทางการทหาร
เจ้าหน้าที่รัสเซียและ "เจ้าหน้าที่อาวุโสยูเครน" ได้สนทนากับ "เดอะนิวยอร์กไทมส์" กล่าวว่า เหตุระเบิดเกิดขึ้นจากระเบิดที่บรรจุในรถบรรทุก อย่างไรก็ตาม "บีบีซี" อ้างว่าเกิดจากโดรนทางทะเล ตามการรายงานของ "ยูเครนสกา ปราฟดา" และสำนักข่าวอิสระยูเครน (UNIAN) เหตุโจมตีดังกล่าวดำเนินการโดยกองกำลังบริการและพิทักษ์ยูเครน (SBU)
จดหมายหลวงอุดมสมบัติ

จดหมายหลวงอุดมสมบัติ เป็นเอกสารที่บันทึกโดยหลวงอุดมสมบัติ (จัน) ซึ่งเป็นข้าราชการในกรมพระคลังสินค้าที่ได้รับมอบหมายจากพระยาศรีพิพัฒน์เมื่อครั้งเป็นแม่ทัพนำกำลังไปช่วยเมืองนครศรีธรรมราชและเมืองสงขลาปราบกบฎไทรบุรี เมื่อ พ.ศ. 2381–2382 ให้รายงานข้อราชการเกี่ยวกับหัวเมืองปักษ์ใต้และหัวเมืองประเทศราชมลายู ในสมัยพระบาทสมเด็จพระนั่งเกล้าเจ้าอยู่หัว
ต้นฉบับเป็นสมุดไทยดำเขียนด้วยอักษรไทยจำนวน 15 ฉบับ (แต่หากนับตามการจัดเก็บส่วนภาษาโบราณสำนักหอสมุดแห่งชาติ มีทั้งหมด 23 ฉบับ) ซึ่งเป็นเอกสารที่เป็นมรดกตกทอดของตระกูลพระยาศรีพิพัฒน์ จนกระทั่งเมื่อ พ.ศ. 2449 ทายาทผู้หนึ่งของพระยาศรีพิพัฒน์ ได้ทูลเกล้าฯ ถวายจดหมายหลวงอุดมสมบัติแด่พระบาทสมเด็จพระจุลจอมเกล้าเจ้าอยู่หัว จากนั้นสมเด็จพระเจ้าบรมวงศ์เธอ กรมพระยาดำรงราชานุภาพจึงขอพระราชทานพระบรมราชานุญาตจัดพิมพ์เผยแพร่ครั้งแรกเมื่อ พ.ศ. 2449 จากนั้นมีการจัดพิมพ์เรื่อยมา รวมทั้งได้แปลและตีพิมพ์เป็นภาษาอังกฤษโดยไซริล สกินเนอร์ (Cyril Skinner) ชื่อ "Rama III and the Siamese expedition to Kedah in 1839 : the Dispatches of Luang Udomsombat"
ในฉบับตีพิมพ์จดหมายหลวงอุดมสมบัติ สมเด็จพระเจ้าบรมวงศ์เธอ กรมพระยาดำรงราชานุภาพได้อธิบายมูลเหตุแห่งจดหมายหลวงอุดมสมบัติ เล่าย้อนความตั้งแต่เสียกรุงศรีอยุธยาครั้งที่สอง เมื่อ พ.ศ. 2310 จนในระหว่าง พ.ศ. 2381–2382 เกิดความวุ่นวายในหัวเมืองปักษ์ใต้และหัวเมืองประเทศราชมลายู เล่าเหตุการณ์สำคัญ เช่น การตระเตรียมราชการทัพและการเดินทางของทัพหลวง การอสัญกรรมของเจ้าพระยานครศรีธรรมราช (น้อย ณ นคร) และการกวาดต้อนครอบครัวและการจัดการครัวเรือนที่เป็นฝ่ายกบฎเมืองไทรบุรี เป็นต้น และเนื่องจากจุดประสงค์การเขียนเพื่อรายงานข้อราชการและเรื่องต่าง ๆ ที่เกิดในราชธานี จึงปรากฏกระแสพระราชดำรัสของพระบาทสมเด็จพระนั่งเกล้าเจ้าอยู่หัวและข้อราชการที่ได้ทรงปรึกษาหารือโดยเฉพาะเรื่องราชการหัวเมืองใต้